Съновник - какво означават нашите сънища - Page 4\nСъновник - какво означават нашите сънища\nRe: Съновник - какво означават нашите сънища\nby Schatzе on Сря 18 Юни 2008, 11:10\nУЛИЧНИЦА (виж ***). -\nУЧАСТ (виж КЪСМЕТ). -УЧАСТЪК (виж ЗОНА, ОБЛАСТ). -\nby Schatzе on Сря 18 Юни 2008, 11:12\nФАБРИКА - ако видиш или работиш в нея насън, ще постигнеш значителен успех с много труд и постоянство. Ако притежаваш фабрика, значи успехите, които постигаш, не компенсират усилията, които полагаш\nФАВОРИТ - че имаш, ако сънуваш, значи ще съдят работата и поведението ти пристрастно и несправедливо. Ти ако си нечий фаворит, ще се срамуваш от привилегиите или постиженията си\nФАЗА (виж ЕТАП)\nФАЗАН - сънуваш ли, ще имаш неочаквана среща. Ако си на лов за фазани, ще се гордееш с успехите и постиженията си. Ако убиеш фазан, ще постигнеш победа в някаква несигурна работа. Ядеш ли фазан, ще си здрав и работоспособен\nФАЙТОН (виж КАЛЯСКА, КАРУЦА) - ако сънуваш, че се возиш в него, ще пилееш лесно спечелени пари. Ако го управляваш, ще се отдадеш на флиртове и лек живот. Ако е хубав, нов, със силни коне, ще постигнеш успехи и ще се радваш на уважение. Друг ако управлява твоя файтон, ще изпитваш респект към някого\nФАКС - в съня показва, че ти предстои дълъг път. Ако получаваш факс, ще имаш скромна печалба. Ако изпращаш факс, ще харчиш или ще даваш някому пари\nФАЛОС (виж ПОЛОВИ ОРГАНИ, СЕКС). -ФАЛОС (виж ПОЛОВИ ОРГАНИ, СЕКС). -\nФАНТОМ (виж ПРИЗРАК). -ФАНТОМ (виж ПРИЗРАК). -\nФИАСКО (виж ПРОВАЛ). -ФИАСКО (виж ПРОВАЛ). -\nФИДЕ (виж МАКАРОНИ). -ФИДЕ (виж МАКАРОНИ). -\nФИЗИКА (виж ТЯЛО). -ФИЗИКА (виж ТЯЛО). -\nФИЗИОНОМИЯ (виж ЛИЦЕ). -ФИЗИОНОМИЯ (виж ЛИЦЕ). -\nФИЛЕ (виж МЕСО). -ФИЛЕ (виж МЕСО). -\nФИЛИАЛ - в съня съобщава, че други ще се кичат с лаврите на твоя труд и ще ползват благата на придобивките ти .\nФИЛИЗ (виж КЛОН). -ФИЛИЗ (виж КЛОН). -\nФИЛМ - ако гледаш насън, ще срещнеш нови хора и ще посетиш нови места. Ако участваш във филм, ще получиш някакво предимство. Ако снимаш филм, ще напреднеш, ще успееш да реализираш някое свое желание. Любовен филм в съня е знак, че ще отстояваш позициите си, криминален - че няма да си доволен от резултатите си или от сегашното положение на нещата, екшън - че ти предстои много работа, фантастичен филм - че ще се заемеш с нови дела, а филм на ужасите - че те чакат веселия и празненства. Ако насън проявяваш или копираш фотофилм , ще имаш богат и разнообразен живот. Ако си във филмова студия или на снимачна площадка, възможно е изцяло да промениш досегашния си начин на живот.\nФОАЙЕ (виж АНТРЕ, КОРИДОР, ПРИЕМНА). -ФОАЙЕ (виж АНТРЕ, КОРИДОР, ПРИЕМНА). -\nby Schatzе on Сря 18 Юни 2008, 11:13\nФРИШОП - “ако насън пазаруваш в него, наяве ще направиш несполучлива покупка или инвестиция; ще похарчиш или ще загубиш пари.”\nФУСТА (виж БЕЛЬО, ДРЕХА, ПОЛА). -ФУСТА (виж БЕЛЬО, ДРЕХА, ПОЛА). -\nФУТЛЯР (виж КАЛЪФ). -ФУТЛЯР (виж КАЛЪФ). -\nФУЧЕНЕ - чуеш ли в съня си, някой ще ти се разгневи или ще ти се заканва. ФУЧЕНЕ - чуеш ли в съня си, някой ще ти се разгневи или ще ти се заканва. ФЪРТУНА (виж ВИХРУШКА). -\nby Schatzе on Сря 18 Юни 2008, 11:14\nЦВЕТАР, ЦВЕТАРНИК, ЦВЕТАРНИЦА, ЦВЕТЕ (виж БУКЕТ) - видиш ли много, различни и\nразцъфнали цветя насън, предстоят ти радостни дни. Ако са увехнали или изпочупени, чакай неприятности и проблеми. Ако садиш, береш, продаваш или подаряваш цветя, ще имаш любовно щастие. Ако ги купуваш или ти ги подаряват, ще извършиш някаква добрина. Ако насън миришеш цветя, ще тъгуваш по скъп човек.\nЦВЯТ (виж ШАРЕН) - тълкуването на съня зависи от конкретните обстоятелства, но в най-общ смисъл белият цвят предсказва чистота, наивност, скрита опасност, черният - страх, радост, премеждие, червеният - страст, истина, раздразнение, синият - спокойствие, надежда, отчуждение, зеленият -работа, добър шанс, измама, жълтият - ревност, учение, умора, оранжевият - авантюри, лековерност, разбирателство, розовият - любов, болест, нови начинания, лилавият - амбиции, власт, завист, кафявият - трезвост, пестеливост, перверзност, сивият - уравновесеност, самота, мъдрост.\nby Schatzе on Сря 18 Юни 2008, 11:15\nЧАЛГА - ако слушаш или изпълняваш в съня си , ще се злепоставиш на обществено място. Чалгаджийска музика или танци са и знак за здравословни проблеми.\nЧАРШАФ - сънуваш ли, ще постигнеш незначителни успехи. Ако шиеш чаршаф, ще се гордееш. Ако го переш или избелваш, някой ще се разболее. Стар и скъсан чаршаф е знак за тревоги и неприятности . Ако си покрит с чаршаф, някой крои интриги срещу теб. Ако се завиваш или си омотан в чаршафи, нещо в семейните отношения не е наред. Мокри чаршафи в съня показват опасност.\nЧЕНГЕ (виж ПОЛИЦАЙ). -ЧЕНГЕЛ (виж КУКА). -\nby Schatzе on Сря 18 Юни 2008, 11:16\nЧЕСТОЛЮБИЕ, ЧЕСТОЛЮБИВ - че си , сънуваш ли , несправедливо ще обидиш някого. Друг ако е честолюбив, чака те унижение.\nby Schatzе on Сря 18 Юни 2008, 11:17\nШАДРАВАН (виж ФОНТАН). -\nШАЙКА (виж БАНДА, ПРЕСТЪПНИК) - ако насън участваш в шайка, бъди по-умерен и внимавай на кого се доверяваш.\nШАЛВАРИ - ако носиш насън, ще изгубиш обичта и доверието на най-близките си. Друг ако носи шалвари, ще разлюбиш някого.\nШАЛТЕ (виж ПОКРИВКА, ЮРГАН). -\nШАМАН (виж БАЯЧ, ВЕЩЕР, ВЪЛШЕБНИК, ГАДАТЕЛ, ЗАКЛИНАТЕЛ, МАГЬОСНИК, ПРОРОК) - ако\nнасън видиш шаман, който извършва заклинания, чакат те опасности и проблеми. Ако ти си шаман, неблагоприятно стечение на обстоятелствата ще попречи на работата или на любовните ти дела.\nШАНЦА (виж СКИ, СКИОР) - ако сънуваш ски-шанца, работата, с която си се заел, крие огромен риск. Ако се спускаш по ски-шанца, застрашен си от фалит.\nШАПКА - видиш ли насън, ще се радваш на придобивка. Ако носиш шапка на главата си, ще се замогнеш, ще подобриш финансовото си състояние. Ако носиш много шапки на главата си, грижите ти ще се умножат. Ако шапката ти падне, откраднат ти я или вятърът я духне от главата ти, ще изпуснеш печалба или ще загубиш доверието на приятелите си. Ако държиш шапката си в ръце, вместо да я носиш на главата си, ще те унижават. Ако сънуваш неудобна шапка или насън шапката ти е прекалено голяма или прекалено малка за главата ти, ще изживееш голямо разочарование. Ако си сменяш шапката с някого, значи ще се опитваш да надхитриш съдбата си. Ако шапката ти е стара и скъсана, ще търпиш лишения и загуби. Ако си купуваш нова шапка, ще започнеш нова и по-доходна работа. Дамска шапка сънуваш ли, е обещание за любов. Мъжка шапка е знак за ползотворна работа. Вълнена шапка означава здраве, памучна - приятелска подкрепа, сламена - измъкване от трудна ситуация, а копринена - издигане в обществото. Шапка с пера, цветя или панделки ако носиш насън, ще постъпиш глупаво.\nШАРЖ (виж КАРИКАТУРА). -\nШАХ, ШАХМАТ - играеш ли насън, изходът на проблемите ти още не е ясен. Ако гледаш други да играят шах, ще имаш временни затруднения, които ще ти изглеждат непреодолими. Ако се учиш да играеш шах, няма да успееш да реализираш желанията си. Ако сънуваш празна шахматна дъска, бъди по-предпазлив в действията си. Шахматни фигури са знак, че твърде много хора са замесени в плановете ти .\nШЕВ - на дрехата си правиш ли, ще постигнеш разбирателство и мир с роднините си. Ако разпаряш шев, значи сам търсиш конфронтация с по-силните от теб.\nШЕЙНА - сънуваш ли, опитите ти да контролираш развоя на събитията са предварително обречени. Ако теглиш натоварена шейна, ще извлечеш най-изгодното от дадена ситуация. Ако се возиш в шейна, ще разчиташ изцяло на чужди средства, усилия или грижи. Ако се спускаш с шейна, ще си изгубиш акъла, ще се влюбиш, ще извършиш нещо неразумно.\nШЕПА - ако насън видиш шепите си протегнати и празни, няма да получиш обещаната ти помощ или награда. Ако загребваш от нещо с шепа, бъди по-пестелив и умерен във всичко. Ако пиеш вода от шепите си, ще обеднееш.\nШЕФ (виж НАЧАЛНИК). -\nШИМПАНЗЕ (виж МАЙМУНА). -\nШИШЕ (виж БУТИЛКА). -\nШКОЛА (виж АКАДЕМИЯ, УЧИЛИЩЕ). -\nШЛАЙФМАШИНА - в съня е знак, че имаш сериозен конкурент или съперник: някой се справя по-добре от теб с работата ти и е на път да те измести.\nШНИЦЕЛ - ако приготвяш или ядеш насън, ще общуваш с притворни, користни или безсърдечни хора. ШНОЛА (виж ФИБА). -\nШОПАР (виж ПРАСЕ, СВИНЯ). -\nШОРТТРЕК (виж КЪНКИ, ЛЕД, ПЪРЗАЛКА, СПОРТ). -ШОУ (виж СПЕКТАКЪЛ). -\nШОФЬОР - че си, сънуваш ли, ще имаш напредък, ще ти потръгне в работата, в учението или в личния живот. Друг ако е шофьор, предстоят ти промени - ще подобриш материалното си положение и ще се устроиш в битов или семеен план.\nШПАЛИР - ако насън минаваш покрай шпалир, знай, че трябва да бъдеш изряден в работата си -всяка твоя стъпка се следи под лупа.\nШПЕРЦ - че използваш, ако сънуваш, ще намериш универсално решение на много от проблемите си. Друг ако използва шперц, трябва по-ревниво да пазиш тайните си.\nШПИОНАЖ, ШПИОНИН, ШПИОНИРАШ - ли някого насън, наяве ще се възползваш от примамливо, но непочтено предложение. Ако тебе те шпионират, бъди по-скромен и въздържан, защото прекомерната ти мнителност и склонността ти към интриги може да ти изиграят лоша шега.\nby Schatzе on Сря 18 Юни 2008, 11:18\nby Schatzе on Сря 18 Юни 2008, 11:19\nЯБЪЛКА - “да видиш в съня, си е добър знак: обикновено се свързва със сексуални преживявания. Ако я ядеш, ще се радваш на здраве и щастие. Ако ядеш червена и сладка ябълка, предстои ти дръзка любовна авантюра, а ако е кисела или неузряла - кавги и неразбирателство в семейството или с любимия. Ябълки береш ли, ще натрупаш опит и познания, крадеш ли ги, ще те преследва стар любовник/любовница. Ако купуваш ябълки, ще се сдобиеш с добри приятели, а ако ги продаваш, ще ухажваш някого. Ако насън ти дават ябълка, ще се сгодиш; ако е неузряла, ще сключиш брак по сметка. Ако сънуваш узрели ябълки на дървото, ще имаш сплотено и многочислено семейство. Ако белиш ябълки, ще се простиш с някаква любовна надежда. Ако ядеш печени ябълки, чакат те много радости, благополучен брак, разбирателство. Ако изтървеш или загубиш ябълка, ще загубиш приятел или любим. Ако насън видиш цъфнало ябълково дърво, предстои ти чиста, невинна, платонична любов. Ако се качваш на ябълково дърво, ще си придирчив, ще поставяш много високи изисквания пред бъдещия си любим/любима.”\nЯВКА (виж СРЕЩА). -\nЯГОДА - сънуваш ли ягоди, чака те неимоверно щастие. Ако ги береш и ядеш, ще изживееш истински наслади в любовта. Ако са горски ягоди, предстои ти голям късмет. Ако са гнили или развалени, старо приятелство ще се помрачи или ще охладнеят чувствата ти към отдавнашен интимен партньор. Ако садиш, поливаш или плевиш ягоди, ще имаш многобройни грижи, няма да получиш това, което очакваш или са ти обещали, и ще се тревожиш за по-стари хора. Ако береш зелени ягоди, чакат те незначителни неприятности. Ако купуваш ягоди, ще имаш успешни търговски сделки. Ако насън ядеш сладко или компот от ягоди, предстои ти женитба. Цъфнали ягоди са знак за предстояща тежка болест.\nЯЗДИШ (виж ЕЗДА) - ли насън, чакат те успехи, благополучие, охолен живот. Колкото по-силен, бърз и отбран е конят в съня ти, толкова по-бързо и шеметно ще постигнеш славата си.\nЯЙЦЕ (виж БЕЛТЪК, ВЕЛИКДЕНСКИ ЯЙЦА, ГНЕЗДО, ЖЪЛТЪК, МЪТЕНЕ) - ядеш ли насън, ще имаш печалба. Ако купуваш яйца, значително ще се издигнеш в работата или ще подобриш положението си. Ако ги продаваш, чакат те нови придобивки. Ако даваш или ти дават яйце, ще откриеш, че някой е влюбен в тебе. Ако мътиш яйца, тревогите ти ще са напразни. Ако сънуваш кокошка да снася яйце, ще чуеш добри новини. Ако носиш здрави яйца, предстои ти страстна любовна връзка, но ако са счупени, ще имаш проблеми на любовния фронт или пък похожденията ти ще донесат неприятни последици. Ако видиш яйца в гнездо, изненадващо ще спечелиш пари (от лотария, хазарт, наследство). Ако готвиш ястие с яйца, личност от противоположния пол ще прояви специален интерес към теб. Ако видиш как се излюпват пиленца от яйца, радостите и любовта в семейството ти ще са безчет. Ако насън счупиш едно яйце, предстои ти спор, ако счупиш много яйца - загуба. Ако видиш счупени яйца или гледаш как някой чупи яйца, ще те излъжат в любовта, чака те сърдечна тъга. Ако сънуваш развалени яйца, бъди нащрек за измамници. Ако в съня ти те замерват с яйца, ще си навлечеш лоша слава. Ако ти замерваш някого с яйца, ще загубиш имущество, състояние или пък ще отблъснеш нечия искрена любов. Ако крадеш яйца, придобивките ти ще са със съмнителен произход, с неясна трайност и с не особено приятни последици. Яйчени черупки в съня означават, че напразно ще се радваш на печалбите или любовното си щастие. Ако стъпваш по яйчени черупки, ще водиш охолен, но празен, безцелен живот.\nЯЙЧНИЦИ (виж ВЕНЕРИЧЕСКИ БОЛЕСТИ, ПОЛОВИ ОРГАНИ, СЕКС) - ако сънят ти е свързан с\nболни или възпалени яйчници, значи изпитваш известна несигурност, страх или сексуален дискомфорт със сегашния си интимен партньор.\nЯК, ЯКОСТ - ако най-характерното в съня ти са изненадата и учудването от якостта на нещо или на някого, ще се чувстваш слаб и безпомощен в елементарна ситуация, няма да смееш да вземеш самостоятелно решение.\nЯКА - ако шиеш или гладиш, а също ако закопчаваш яката на дрехата си насън, ще присъстваш на светско събиране. Ако носиш дреха без яка, ще попаднеш сред непознати. Мъжка яка в съня е знак за запознанство с мъж, а дамска якичка - за приятелство с жена. Петно на яката си сънуваш ли, ще бъде опетнено доброто ти име.\nЯЛОВ (виж СТЕРИЛЕН) - сънят е знак за неуспешни дела, за липса на късмет и резултати в работата, за провал на плановете, но също така може да предвещава скорошно зачеване, предстояща бременност.\nЯРЕБИЦА - да сънуваш, е предупреждение за двулични хора в най-близкото ти обкръжение. Ако уловиш яребица с голи ръце, любимият /любимата или съпругът/съпругата ще ти изневери или ще те напусне. Ако убиеш яребица в съня си, значи ще простиш изневяра или предателство. Ако стреляш по яребици, но все не улучваш, значи ще ревнуваш. Ако ядеш яребица, тебе ще те ревнуват и това ще ти коства много разочарования.\nЯСТРЕБ - да сънуваш високо в небето, е предупреждение да не се доверяваш дори на най-близките си приятели и да не рискуваш в хазартни игри. Ако каца на ръката ти, внезапно ще получиш голяма сума пари или ще ти се отвори рядка възможност за преуспяване в работата. Ако ястребът е стиснал в ноктите си плячка, е предупреждение да се пазиш, защото е възможно злонамерени колеги или нелоялни партньори да измъкнат изпод носа ти най-изгодните ти сделки или да ти отнемат работата. Ако насън стреляш по ястреб, ще се съревноваваш с достоен и почтен съперник. Ако го застреляш, ще набедиш невинен човек. Ако браниш деца или дребни животни от ястреб, значи ще се сражаваш, за да защитиш интересите си.\nЯТО - ако в съня ти ятото се приближава, ще научиш наистина важни вести. Ако се отдалечава, ще пропуснеш важно съобщение или ще се разминеш с дългоочакван гост. Ако сънуваш ниско кръжащо на едно и също място ято, значи да изчакаш - нито да приемеш, нито да отхвърлиш отправените ти предложения. Ако видиш няколко различни ята, опитай се да получиш информация за настоящата ситуация и за положението на нещата около тебе от няколко независими източника.\nЯХТА (виж КОРАБ, ЛОДКА, ПАЛУБА, ПЛАТНО и др.) - да видиш насън, предвещава радост. Ако пътуваш с нея, е символ на финансови успехи. Ако яхтата е с издути бели платна, ще успееш да реализираш мечтите и желанията си. Ако си на яхта и морето е бурно, може внезапно да загубиш пари. Ако правиш, поправяш или купуваш яхта, ще сключиш изгодна сделка и съдбата ще покровителства финансовите ти операции и сделките с недвижими имоти. Ако яхтата е поела курс в открито море, постарай се да стоиш далеч от вихъра на събитията, потърси спокойствие и усамотение. Състезание с яхти ако гледаш в съня си, моментът е подходящ за съставяне на дългосрочни планове, а ако участваш в регата, имаш реални шансове да победиш конкурентите си. Ако насън яхтата е на пристанище, ще се занимаваш с обзавеждане на жилище.


Екоактивисти: МОСВ манипулира хората за ГМО\nСофия, България 03 Февр. 2010, 18:58 327 прочита 0 коментара\nПромените, които от Министерство на околната среда и водите (МОСВ) искат да наложат като задължителни, за да бъде „синхронизирано законодателството ни за ГМО с евро директивите, са чиста манипулация. Това е мнението на представители на сдружението "За земята", което се основава на писмо, изпратено от Европейската комисия до ведомството.\nПодозренията за това тръгват още от април 2009 година, когато според министерството, е получено писмо от ЕК, в което те искат да ни наложат санкции заради несинхронизиране на законодателството ни за ГМО с евро директиви.

 Въпросните изисквания в това писмо са използвани от МОСВ, както твърдят от сдружение „За земята", като претекст за промените в Закона за ГМО. Затова от екоорганизацията са отправили преди месец официално запитване до ЕК каква точно процедура е стартирана срещу България. /БЛИЦ


Саня Борисова направи емоционално признание за развода си с Ники Илиев - Разкрития.ком\nНачало Разкрития Саня Борисова направи емоционално признание за развода си с Ники Илиев\nСаня Борисова направи емоционално признание за развода си с Ники Илиев\nСаня Борисова с емоционално признание за драматичната раздяла с Ники Илиев\nОчарователната Саня Борисова проговори за развода си с Ники Илиев. Красавицата направи емоционални признания.\n„Най-големият шок в живота ми беше разводът с Ники Илиев“. Това призна блондинката в интервю за известно издание, разбра HotArena.\nВсички предричаха светло бъдеще на любовта й с Ники, но изведнъж отношенията им охладняха и неочаквано се стигна до раздяла.\n„Приключих двегодишен брак, в който влагах цялата си енергия. Беше ми много трудно след раздялата с Ники. Отне ми дълго време, докато се съвзема от шока след края на брака ми“, обяснява Борисова, цитирана от „България Днес“, предава Хот арена.\nКрасавицата дълго време се съвземаше след раздялата. Но най-после успя да я превъзмогне. Тя не крие, че към днешна дата с Ники са добри приятели. Двамата се срещат и заради общите си проекти.\nАко се вярва на слуховете, очарователната Саня има нова любов. Клюкари шушукат, че новият й любим постоянно я глези със скъпи почивки в Европа. Наскоро красавицата отмаряше в Италия. Не закъсняха и слуховете, че тя е там заедно с тайнствения господин, който буквално я носи на ръце и изпълнява всяко нейно желание. Но засега Саня упорито мълчи по въпроса и не става ясно дали в живота й има нов мъж.\nПръсна: И Саня Борисова наля силикон в пазвата си! (още разкрития) 20 май 2020\nСлучи се: Ники Илиев се събра със Саня Борисова! (още разкрития) 29 април 2020\nБомба: Саня Борисова готви сватба! (още разкрития) 20 април 2020


НАКЪДЕ С ДЕТЕ: Ступата София до село Плана.\nHome Накъде с дете НАКЪДЕ С ДЕТЕ: Ступа София в покрайнините на село Плана\nСтупата „София“ е изградена на плато в покрайнините на село Плана. Дестинацията e близка до София – село Плана, на около 30 километра в посока Самоков.\nАко идвате от София, за да стигнете до ступа „София“ следвайте маршрута София – Бистрица – Железницапошосе 181. Щом подминете Железница, трябва да завиете наляво по шосето водещо към село Плана. То е разпределено е на няколко махали – Календерова, Масова, Велчова, Бурназка, Турмачка, Новачка. Ступа „София“ се намира в покрайнините на Турмачка махала.\nПоследните 200-300 метра от пътуването са на черен, еднопосочен път, малко неудобен ако се пресрещнат две коли. До ступата има малък паркинг. В близост до ступата има постройки в процес на довършване, подобни на санитарни помещения и места за приготвяне на храна. Платото е ветровито и през по-хладните месеци якетата са препоръчителни.\nОт платото в четирите посоки на света се разкрива невероятната гледка на планини: Стара Планина, Витоша и в далечината Рила и Пирин.\nСтупата представлява будистки монумент, изразяващ мира, просперитета и хармонията, и изпълнява желанията на хората с добри намерения . Също така е и място за медитация. Ступа „София“ е ступа на просветлението. Една от осемте основни вида ступи, свързани със събития от Живота на Буда. Символизира постигнатото от Буда на Просветление – природата на напълно пробудения ум.\nгледката към околните планини – Стара Планина, Витоша и в далечината Рила и Пирин\nОще кадри от Ступа „София“:


Хиляди стоки ментета спрени на пункта Капитан Андреево - Haskovo.NET\nВчера двама ме питат на къде е Пловдив и ги пратих на майната си...\nХиляди стоки ментета спрени на пункта Капитан Андреево\n11:20, 23 юли 2020 г.\nПри две проверки, в началото на седмицата, митническите служители от Главна Дирекция „Митническо разузнаване и разследване“ и Териториална дирекция Южна морска са задържали 7154 текстилни изделия със съмнения, че са с нарушени права върху интелектуалната собственост. При един от случаите, стоката е превозвана с товарен автомобил с турска регистрация, който пътувал от Турция за Словакия. Камионът, управляван от турски гражданин, влиза в страната от Турция на 20-ти юли и е селектиран за щателна митническа проверка. Митническите служители установяват, че количеството на групажната стока от 704 колета съвпада с обявеното, но част от нея носи емблеми на световни марки. При проверката са открити 4815 мъжки и дамски тениски с логото на 5 световноизвестни марки. Открити са още 1239 суитчъра и 585 блузи, имитации на известна детска марка за дрехи и артикули.\nВ същия ден в друг камион с българска регистрация, влизащ в страната от Турция, при щателна проверка митническите служители откриват 515 детски рокли, тениски, спортни комплекти, носещи фигуративното и словестно изображение на световни марки.\nВ изпълнение на Европейски регламент относно защитата на правата върху интелектуалната собственост и Закона за марките и географските означения имитациите са задържани и за случаите ще бъдат информирани правопритежателите на търговските марки.\nОт началото на годината до момента митническите служители на МП Капитан Андреево са задържали над 200 000 артикула, по-голяма част от които текстилни изделия, със знаци на регистрирани търговски марки.\n11:44, 23 юли 2020\nИ протестиращите са менте, но никой не ги спира!\n12:09, 23 юли 2020\nТо и вие сте корумпирани до ушите, ама не влизате в затвора, за сега де!\n********* , 3 Толупа , Фес от Росенец , Тиква с Каскет,\n13:04, 23 юли 2020\nЧаст от марките които смятам да регистрирам\nКонтрабандни тютюн за наргиле и сексуални стимуланти разкрити на Капитан Андреево 01.10.2020\nНад 26 000 незаконни стоки спрени на МП Капитан Андреево 29.07.2020\n- Иванчо ти какъв искаш да станеш като пораснеш?\n- Президент на Щатите!\n- Ами ти Марийке?\n- А тя ще е Моника Люински!\nСлед 20 заседания и очни ставки приключва делото за корупция срещу Тодор Караиванов\nВъзрастна жена подпали съседите си в Устрем


Чантичка с 11 500 лв. изчезна от тоалетна на бензиностанция | Разград 24/7\nМъжка чантичка с 11 500 лв. е изчезнала от санитарно помещение на бензиностанция в Разград – съобщават от пресцентъра на ОДМВР-Разград.\nКражбата е извършена между 21 и 22 часа на 25 март, а парите са собственост на 24-годишен мъж от Исперих, който спрял да зареди на бензиностанцията.\nPrevious Previous post: Разкриха кражбата от помпената станция край Медовене: извършили я двама местни и известни на полицията\nNext Next post: ПП“Републиканци за България“: Политики за българите в чужбина


С какво да храним смокиновите дървета Как и кога да оплодим смокините (Ядливи градини) | Полезна информация и съвети за градинарство. Блог на професионален градинар!\nНачална » Ядливи градини » С какво да храним смокиновите дървета Как и кога да оплодим смокините\nПървото нещо, което трябва да знаете, е с какво да храните смокините. Торовете с общо предназначение с анализ на 8-8-8 или 10-10-10 са добре. Лесно е да се прекалява с по-силни торове.\nНай-добре е да осигурите тор за смокинови дървета само когато дървото показва симптоми на бавен растеж или бледи листа, но има няколко изключения, при които смокиновите дървета се нуждаят от редовно подхранване. Хранителните вещества се извеждат бързо от песъчливи почви, така че вероятно ще трябва да торите ежегодно, ако дървото расте на пясъчно място. Ще трябва да оплодите смокинови дървета, които са заобиколени от други растения, които се състезават за хранителни вещества.\nСъщо така трябва да знаете кога да оплодите смокините. Най-добре е храненето да се раздели на няколко месеца, така че дървото да не получава твърде много азот наведнъж. Хранете едногодишни и двегодишни дървета с унция тор на месец, като започнете, когато дървото започне да пуска нови листа и спира преди края на юли. Давайте на по-старите дървета една трета килограм тор на височина на храст три пъти годишно в края на зимата, средата на пролетта и средата на лятото.\nКак да наторявате смокините\nАко плодът не узрее правилно, може да прекалите с торенето. Намалете количеството тор, за да видите дали проблемът се решава. Сушата е друга възможна причина за незрели плодове, които не узряват. Уверете се, че дървото получава инч вода седмично, като дъжд или напояване, така че можете да изключите сушата като причина за проблема.\nРазпръснете тора върху кореновата зона на дървото, която е точно извън обсега на сенника. Оставете място от поне крак между основата на дървото и тора. Повечето от корените на хранилката са около капковата зона на дървото, така че използвайте по-голямата част от тора в тази зона. Поливайте тора в почвата бавно, за да не се отмие.\nСега, когато знаете повече за тора за смокинови дървета, отглеждането на здравословни плодове изобщо не би трябвало да е проблем.


ВВУБ „Г. Бенковски“ получи 2 супертренажорни системи от Pilatus (ЕКСКЛУЗИВНА ГАЛЕРИЯ ОТ ДОЛНА МИТРОПОЛИЯ) - Pan.bg\nВВУБ „Г. Бенковски“ получи 2 супертренажорни системи от Pilatus (ЕКСКЛУЗИВНА ГАЛЕРИЯ ОТ ДОЛНА МИТРОПОЛИЯ)\nPan.bg 08 окт 2019 | 18:58 (8344) (0)\nНа 8 октомври 2019 г. продължи изнесеното заседание на Комисията по отбрана на 44-то Народно събрание. Сутринта делегацията начело с председателя й о.з. ген. Константин Попов, командира на ВВС ген.-майор Цанко Стойков, командира на ВВУБ „Г. Бенковски“ полк. Петър Банков поднесе цветя пред паметника на Георги Бенковски пред щаба на ВВУБ. След това полк. Петър Банков изнесе брифинг за структурата и мисиите на ВВУБ „Г. Бенковски“.\nПоследва посещение на Тренажорния комплекс в Учебен корпус „Г”, където делегацията се запозна с току-що монтираните и активирани две симулаторни системи, доставени по договор от швейцарската самолетостроителна компания Pilatus Aircraft.\nПодполковник Пламен Ковачев, зам.-командир по летателната подготовка на ВВУБ „Г. Бенковски“ запозна гостите с основните способности на компютърно-базирания клас (Computer Based Training CBT): „Първите ми обучаеми бяха родени през 80-те години на ХХ век, а днешните са родени през XXI век. Нали е трудно да си представите да ги караме да четат хартиени инструкции на руски и английски език, при положение, че са израснали с лаптопи и смарт-телефони. Този компютърен клас отдавна бе нужен за подготовката на младите пилоти. Той се състои от 10 работни станции за курсанти и една инструкторска станция. Всички документи, касаещи подготовката за полет със самолет Pilatus PC-9M и технически инструкции са качени на сървъра. Когато курсантите дойдат, след получаването на солидни знания в бъдещото ВВВУ, първото място, в което те ще влязат, ще е тази зала. Тук в естествена за тях среда при комуникация с „умна“ машина те ще усвояват това, което техните предшественици четяха на хартия. Системата е интерактивна и обучаемият непрекъснато кореспондира с нея. Тя предлага комплект от уроци и на определен етап вкарва обучаемия в цикъл на проверка. Системата автоматично и много точно разпознава къде липсват знания конкретно за всеки обучаем. Така се елиминира субективният фактор на инструктора. Това прави невъзможно продължаването на обучението на курсант, който не е усвоил даден раздел. Голяма част от уроците отиват още по-напред и представят работата на отделни системи на самолета. Неразумно е да се запознава курсантът с това как работи дадена система в полет или на земята в кабината на самолета. Благодарение на СВТ, много преди курсантът да се качи на реалния самолет, той ще може\nда „натиска“ бутони от контролното табло на самолета чрез „тъч скрийн“ дисплеите на работните станции. Тук ще работи кап. Красимир Цолов, най-добър млад пилот на българските ВВС за 2018 г.“.\nКапитан Красимир Цолов заяви: „СВТ дава възможност на обучаемия да се подготви добре за полет със самолет Pilatus PC-9M, след това да премине през другия симулатор, който е тип Flight and Navigation Procedure Trainer (FNPT) Level 2, и на него да се дотренира още преди да се качи в реалния самолет. Целта е обучаемият да е наясно с разположението на системите и превключвателите в кабината. Още на етап симулатор той трябва да знае как да си настрои честотите на радиостанцията, координатите на целите, височината на полета, времето за отделните етапи от полета. Системата дава задача на обучаемия да направи нещо по настройките. Той трябва да го направи сам, без помощта на системата. Ако се колебае и се забави, тя му подсказва какво е трябвало да направи“.\nПодполковник Пламен Ковачев продължи с усмивка: „Инструкторите на самолет Pilatus PC-9M сега са леко притеснени, защото те първи ще трябва да преминат като обучаеми през СВТ. Така лесно ще разберем кои от тях са прескочили десетина страници от Technical Manual-а за самолета. Наистина първите дни на всички обучаеми в нашата база ще започват в тази зала. Това ще е връзката между бъдещото ВВВУ и летателното поле. След това те ще преминат през следващата зала, където е разположен т. нар. полетен тренажор на самолет Pilatus PC-9M“.\nВсъщност на 7 октомври 2019 г. комисия на ВВУБ „Г. Бенковски“ е приела функционалността на FNPT, а тази на СВТ е приета миналата седмица.\nВ съседната зала е разположено новото бижу на ВВУБ - симулаторът FNPT Level 2, който пресъздава всички други усещания и действия в кабината на Pilatus PC-9M, с изключение на усещането за полет. Членовете на Комисията по отбрана и представителите на медиите имаха възможност да се запознаят с това истинско постижение на инженерната и симулаторна техника от най-ново поколение. Подполковник Пламен Ковачев подчерта, че симулаторът отговаря на изискванията на ICAO. Може да пресъздаде картина от петте международни летища в България - София, Пловдив, Бургас, Варна и Горна Оряховица. Така на него могат да се обучават и пилоти за гражданската авиация. Подполковник Пламен Ковачев повтори, че този симулатор ще бъде много полезен в обучението на курсантите и е бил дълго чакан. Председателят на Комисията по отбрана о.з. ген. Константин Попов, като първокласен летец, първи получи възможността да седне в кабината на симулатора, която пресъздава 1:1 тази на Pilatus PC-9M. Той набързо изпълни няколко фигури от висшия пилотаж над района на Долна Митрополия и видимо остана доволен от визуализацията и бързината на реакция на симулатора, който в максимална степен отговаря на тези на реалния самолет.\nПодполковник Пламен Ковачев подчерта и друга ценност на симулатора - в полет с реален самолет има редица ограничения и например никой не би спрял двигателя на самолета. На симулатора могат да се симулират всякакви аварийни ситуации и процедури и курсантите да са подготвени за тях и да са ги оттренирали в абсолютна безопасност. Подполковник Пламен Ковачев се пошегува, че не може да се оттренира само катапултиране, защото таванът на залата е нисък.\nСледващият обект, който Комисията по отбрана посети, бе Сектор „Противовъздушна отбрана (ПВО)“ на Авиационния учебен център от състава на ВВУБ „Г. Бенковски“. Там членовте бяха запознати с дейността на сектора и курсовете за обучение, които се провеждат. В момента там бяха военнослужещи от Първа зенитно-ракетна база, РТВ и курсанти от Факултет „Артилерия, ПВО и КИС“ (Шумен). В сектора има разгърнати ЗРК С-75М „Волхов“, С-125 „Нева“ и 2К12 „Куб“, РЛС П-37 „Христо“, ПРВ-13 „Слон“ и РЛС П-18 „Венера“, както и ПЗРК „Стрела-2М“.\nСледващият обект на посещение от Комисията бе статичният показ на авиационна техника (РС-9М и L-39ZA) и височинно оборудване от Ескадрила за оперативна подготовка на авиационната техника (еОПАТ). Депутатите се запознаха с тактико-техническите характеристики на двата типа самолети, разговаряха с техни пилоти-инструктори.\nПоследният обект от посещението на Комисията бе Летищната контролна кула на летище Долна Митрополия, където те бяха запознати с организацията, планирането и ръководството на летателната дейност от майор Гичев.\nMиГ-21УМ се е разбил в Сърбия, пилотите са загинали 0 137\nМини авиационен парад над Добрич за старта на… 0 242\nПървият сериен бразилски Gripen Е летя в Бразилия… 0 467\n33На линия в момента 3695Посещения Днес 133580Посещения тази седмица 621898Посещения този месец


Обръщение към клубовете, членове на БФАС - БФАС\nНачало > Новини > Обръщение към клубовете, членове на БФАС\n09 авг. Обръщение към клубовете, членове на БФАС\nПубликувано в 18:20 ч. в Новини\tот\tОФИС НА БФАС\nИЗЯВЛЕНИЕ НА БФАС\nНа 25.07.2019година на първо гласуване, а на 31.07.2019година-на второ гласуване, Народното събрание на РБ разгледа и обсъди Законопроект за изменение и допълнение на ЗФВС с № 954-01-27, внесен от народните представители Стефан Апостолов, Галя Захариева, Владимир Вълев и Валентин Милушев. /за краткост в изложението го наричаме “изменението Апостолов, Вълев, Милушев и Захариева”/. В него освен другото, се предлагат изменения на чл. 22, ал.4 от ЗФВС-относно подбора при постъпили повече от едно заявления за издаване на спортен лиценз, както и на чл. 24, ал.1, т.12 от ЗФВС- относно добавянето на ново основание за отнемането на издаден спортен лиценз, който гласи: “….или с отнети права за организирането на спортни дейности”.\nОт уважение към българските институции и възпитани в дух на сътрудничество и fair play, които се научават на спортното поле, изчаквахме завършването на този процес /за подробности по разглеждането, а и обсъждането на този законопроект, със становището на всички взели отношение депутати, препращаме към официалния сайт на НС на РБ: /https://www.parliament.bg/bg/bills/ID/157025/. Това изчакване ни дава възможност сега и за известно обобщение; за определяне обхвата на изминатия наистина много кратък, но изключително важен за целия български спорт исторически път.\nЕто защо с благодарност и уважение към интереса на медиите, нашите фенове, симпатизанти, хората, с които сме работили успешно десетилетия, устни и писмени запитвания, наши партньори и всички, които умеят да виждат не само отделните факти, но и закономерностите, дължим следващото кратко обобощение.\nВреме да отбележим, че Резолюция на Европейския парламент от 2 февруари 2012година относно европейското измерение в спорта /2011/2087(INI) Р7_ТА(2012) 0025, поставя в центъра на европейския спортен модел федерациите. Следователно, правилният подход на институциите към федерациите е мярката за европейското измерение на тези институции. Това измерение изключва както авантюристичния подход, неосигуряващ приемственост и драстично нарушаващ пълния цикъл на тренировъчна и състезателна дейност и програмите за развитието на спорта. Така и политизацията на спорта, забранена впрочем от чл. 12, ал.2 от Конституцията на Република България, съгласно който: “Сдруженията на гражданите, включително синдикалните, не могат да си поставят политически цели и да извършват политическа дейност”.\nВсички са наясно, че в съответствие с Устава на ФИА и относимото българско законодателство, както и с духа на цитираната по-горе Резолюция, БФАС десетилетия наред е упражнявала правомощията си в интерес на българския спорт, като единствено и само тя е предлагала и осигурявала всички възможности за реализацията на българските спортисти и високото спорно майсторство. Това тя е правила ОТГОВОРНО и въз основа на предоставените и от държавата права, последно удостоверени в Лицензия № 002483, издадена от министъра на Министерство на младежта и спорта и валидна до 06.11.2022година. Основният правен принцип и правна норма за “правовост” – Преамбюл и чл.4от Конституцията на РБ , както и тези на Административно-процесуалния кодекс /АПК/ и по-конкретно тези, изискващи от администрацията “законност”, “съразмерност”, “последователност и предвидимост”, ни ЗАДЪЛЖАВАХАда планираме дейността си до 2022 година, включително и със съответното договорно обезпечаване, което и сме сторили. Без каквото и да е предизвестие и преди да бъде внесен в НС на 19.04.2019година “изменението Апостолов, Вълев, Милушев и Захариева”, с което започнахме изложението си, със Заповед РД-10-1 от 18.04.2019година е отнета спортната лицензия № 002483 на сдружение БФАС. Повтаряме, лицензията е отнета на това фактическо основание, но преди това изменение да стане част от т.нар. “позитивно право”. Припомняме, че само проследяваме фактите, за да е възможно да се видят закономерностите.\nВъв връзка с обжалването на Заповед РД-10-1 от 18.04.2019година пред Върховния административен съд на РБ се налага следното изясняване:\n1.Съгласно чл. 120, ал.1 от Конституцията на РБ “Съдилищата осъществяват контрол за законност на актове и действия на административните органи”, а съгласно ал.2 от същия член, “гражданите и юридическите лица могат да обжалват всички административни актове, които ги засягат, освен изрично посочените със закон”. Очевидно и безспорно е, че Заповед РД-10-1 от 18.04.2019година не е сред необжалваемите административни актове. Действително, съгласно чл. 26, ал.3 от ЗФВС обжалването пред съд не спира изпълнението на тази заповед, което означава, че самият закон е допуснал предварително изпълнение на един невлязъл в сила акт. Повтаряме, НЕВЛЯЗЪЛ В СИЛА АДМИНИСТРАТИВЕН АКТ, независимо, че по силата на закона е допуснато неговото предварително, тоест, преди да влезе в сила, изпълнение. Своевременно обаче е направено искане на основание чл. 166, ал.4 от АПК за спирането на това предварително изпълнение. Изложеното се отнася и за Заповед РД-10-2 от 19.04.2019г. на ММС, с която е предоставена лицензия на друго сдружение, различно от БФАС.\n2.Допускането на предварително изпълнение на една заповед на административен орган, все още не означава, че тази заповед е законосъобразна. Необходимо е да се прави това отграничаване. Заради последиците, които би могло да има за неотграничаващите. Това най-добре е изразено в мотивите към Тълкувателно решение № 5 от 08.09.2009 г.по Тълкувателно дело № 1/2009год, ВАС, ОСС. Според неговите мотиви: “Допуснатото предварително изпълнение от закона не съдържа законова презумция за НЕПОГРЕШИМОСТ, за избягване на несъразмерност с конкретната ситуация и несъизмеримост на вредите с целите на издадения административен акт. Ето защо правото на защита е допустимо, а противното е равнозначно на нарушаване на чл. 120, ал.2 от Конституцията на РБ”.\nИ още от мотивите на същото Тълкувателно решение, които мотиви са актуални: “…общо правило в административния процес е, че оспорването има суспензивен ефект и СПИРА изпънението на акта. Изключение от общия принцип е допускането на предварително изпълнение на акта със закон, но това допускане трябва да се прилага и тълкува ОГРАНИЧИТЕЛНО…..от това изпълнение във всеки конкретен случай могат да настъпят сериозни ВРЕДИ.” Върховните съдии изтъкват в мотивите, че това разбиране е в съответствие с възприетия общ принцип в Европейската общност, прогласен в чл. 6 от АПК – принцип на съразмерността, изразяващ се в това, че административният акт и неговото изпълнение не трябва да засягат права и законни интереси в по-голяма степен от най-необходимото за целта, за която актът се издава”.\n3.Следователно, съдът и само съдът е този, който с влязо в сила съдебно решение ще реши окончателно. Ще реши – окончателно, със задължителна сила, въпроса за законосъобразността на издадените от министъра на младежта и спорта две заповеди – за отнемане и за издаване на спортен лиценз. Ние ще уважим това съдебно решение, независимо какво е то. Призоваваме всички да го сторят.\n4.Междувременно, докато съдът се произнесе, в дух на конструктивност, сме заявявали и заявяваме своята готовност да подпомагаме автомобилния спорт при изявено желание и готовност за равнопоставено партньорство и при взаимно уважение.\n5.Все във връзка с така изявената конструктивност и без каквото и да е персонализиране се надяваме, че съответните лица и институции ще съобразят законното право на спортните клубове, включително и на тези, членове на БФАС, да осъществяват дейностите по чл. 17, ал.1 от ЗФВС за срок от 6 месеца от датата на заповедта за отнемането. Това го изисква чл. 25, ал.3 от същия закон. Дейностите включват и организирането и провеждането на състезателна дейност, организирането на спортни състезания, състезателрни права, права на реклама, финансиране и т.н. Това уредено и гарантирано от ЗФВС право не е обвъзразо с членуването в друго сдружение. В този смисъл БФАС не носи и обективно няма как да носи отговорност за несъобразени със закона и в частност- с тази разпоредба, актове и действия на отговорни за целта лица и институции. Напротив – призоваваме най-отговорно тези лица и институции да направят всичко необходимо, щото да осигурят изпълнението на спортния календар и на предварително планираните, дълго подготвяните и скъпо струващи състезателни прояви на спортните клубове. Обратното би било в състояние да засегне правната сфера на неограничен кръг от лица, както това е изразил в мотивите си ОСС на ВАС в Тълкувателно решение № 5 от 08.09.2009 г.по Тълкувателно дело № 1/2009год. Това засягане от своя страна би могло да стане основание за търсене на отговорност, включително и по Закона за отговорността на държавата и общините за вреди. И не само по него. Но, което е по-лошото. Това би било недобър знак за невникване и неразбиране на Резолюция на Европейския парламент от 2 февруари 2012година относно европейското измерение в спорта /2011/2087(INI) Р7_ТА(2012) 0025 и въобще, на Европейското законодателство и европейските ценности, включително и в областта на спорта.\n6.Относно постъпващи устни и писмени запитвания от спортни клубове членове на БФАС:\nА/.Една част от запитванията съдържат данни за осъществяване на контакти, целящи привличането на тези клубове към новосформирано сдружение. БФАС приема тези данни и опити като изключително висока оценка за резултатите от работата на всички членове на федерацията като екип, както и поотделно- за работата на всеки свой член. Същевременно подчертаваме, че съгласно чл. 44, ал.1 от Конституцята на РБ, “Гражданите могат свободно да се сдружават”. Следователно, свободата на сдружаване е свобода на ИЗБОРА, на себеопределянето. Той е израз на автономията на волята. В понятието “автономия” са сведени заедно “свобода” и “закон”. Следователно, автономията е сведена до свобода на самоограничаване, защото абсолютната свобода е абсолютно беззаконие. Това самоопределяне трябва да е информирано, тоест, да преминава през знанието на фактите и предвиждането на закономерностите. В този смисъл може само да посочим, че съгласно Устава на БФАС клубовете, нейни членове, не се делят на първа, втора, трета и четвърта категории, на почетни и непочетни. Тоест, всички членове на БФАС са абсолютно равнопоставени, имат равни права да участват в дейността и, да избират и да бъдат избирани, да се ползват с предимство от имуществото на БФАС, да вземат участие във всички прояви и мероприятия, организирани от федерацията, да изискват решаване на спорни въпроси и много други възможности. Тоест, този устав е максимално ДЕМОКРАТИЧЕН и изключва всякакви привилегии. Освен тези, както би се изразил Кубертен, основани на духа. Защото нашият спорт е рицарски спорт. Той не допуска превръщането на рицарите в придворни. Такова е нашето разбиране за спорта. Каквото беше на Кубертен, каквото е залегнало и в Хартата на Международния олимпийски комитет.\nБ/.В помощ на тези, които са направили своя избор и желаят да преустановят своето членство, ще поместим на страницата на БФАС съответния образец на заявление за целта. Това се налага още и затова, защото напускането следва да стане по закон и по устав. Досега отправените, макар и еднотипни бланкетни заявления, не са съобразени със закона и устава на БФАС. Членството е доброволно, но то носи освен права и задължения. Както е известно, съгласно чл. 46, ал.1 от Конституцията на РБ и бракът също е доброволен съюз между мъж и жена, но незабавно прекратяване на брака не съществува. За съжаление подобно е положението и при сдруженията. А на тези, които са осъзнали или си мислят, че са осъзнали своята автономия, можем само да пожелаем “На добър път и безпроблемно пътуване”. И да им припомним поговорката на древните римляни, In idem flumen bis non descendimus – Два пъти в една и съща река не се влиза.\nВ/.Дълбоко сме огорчени от всички сигнали, водещи до извод за невъзможност на притежателя на спортния лиценз да осигури участието на класни български състезатели в международни състезания, което при тяхната отлична подготвеност щеше да донесе спортна слава на България. Дори не желаем да повярваме на подобни и други съобщения, в които се твърди, че например в резултат на уведомяване на организаторите на Европейския планински шампионат в Австрия, наш класен състезател е бил изваден от спортните комисари на това състезание. В резултат на това този състезател е претърпял тежък удар във финансово и емоционално отношение. БФАС не е, никога не е бил и няма да бъде източник на такива и подобни действия, защото те уронват престижа не само на конкретния състезател. Но и на България. Надяваме се такива и подобни действия да подлежат на преосмисляне и на преоценка и на осъзнаването за съответната отговорност пред нацията. Тази тенденция веднага е необходимо да се отрече като практика. Затова призоваваме подобни сигнали да бъдат придружени с надлежни доказателства. Призоваваме към обективен и трезв анализ на обстоятелствата и заявяваме, че ще проверяваме подобни сигнали, с цел да предотвратим както увреждане на интересите на наши партньори, така и за да не допускаме огласяване на непроверени твърдения.\n7.В заключение: В правото съществува обща забрана да се вреди другиму. Тя важи за всички и за всеки. Тя е изразена добре от съдията Оливър Уендъл Холмз: “Правото да размахваш юмрук свършва там, където започва носът на друг човек”. Така и видният представител на класическата римска юрисруденция Целз е формулирал правилото: “Да знаеш законите не означава да владееш техните думи, но тяхната сила и власт”. Законите са, за да се спазват. На тези, които твърдели противното и така действали, древните са казали: Abo in pace. – Върви с мир.\nОТ РЪКОВОДСТВОТО НА БФАС


L. Miletich - Razorenieto.. - 14 f\nТурска, войска се настанява въ селото; изтръгване пари отъ жителятѣ. — Избиване множество отъ жителитѣ, между които и селския свещеникъ. — Разграбване добитъка, нови изнудвания за пари и насилия върху женитѣ. — Пакъ убийства.\nМалъкъ Дервентъ е чисто българско село, на разстояние до 30 километра сѣверозападно отъ Софлу, съ 180 кѫщи. Селото много е пострадало: то е било съвсѣмъ ограбено, а свърхъ това 54 души отъ жителитѣ му сѫ избити и всички жени грозно изтезавани. Върху тия събития събрахъ свѣдѣния отъ селяни, които намѣрихъ въ Софлу прѣзъ 1913 год., а сетнѣ ги допълнихъ, когато прѣзъ юли 1914 год. посѣтихъ Малъкъ Дервентъ. Най-добрѣ ми услужиха Русьо Славиловъ, секретаръ бирникъ въ Малъкъ Дервентъ и родомъ отъ сѫщото село, и селянитѣ Димитъръ Трандафиловъ и Георги Янчовъ (26 г.). Тѣ ми разказаха въ хронологиченъ редъ всичкитѣ събития. Прѣдавамъ разказа имъ както слѣдва.\n„Бѣхме въ селото. Посрѣщнахме турцитѣ единъ часъ далечъ съ хлѣбъ, сирене. То бѣ на 22 юли. Много мирничко дойдоха; нищо зло не направиха прѣзъ 20 дена. На цѣла рота давахме всичко, — хлѣбъ, месо, фуражъ. Обѣщаваха, че ще платятъ. Имаше офицери: юзбашията имъ, Сюлейманъ-ефенди, бѣше отъ 89-ия алай (полкъ); отъ сѫщия полкъ отъ друга рота имаше още двама. По-послѣ дойде отъ Димотика главниятъ имъ командиръ Феридъ-паша та спа една нощь въ селото. Той каза, че това село ще остане въ Турция, и си\nзамина. Подиръ отъ Софлу дойде командирътъ полковникъ (бинбашия) Решидъ-бей и съ него още 20 души офицери. Веселиха се една вечерь и се завърнаха.\nКѫдѣ 15 августъ турцитѣ изискаха да се събератъ мѫжетѣ срѣдъ село. Всички напуснаха работата си, хармана, и се събраха. Поискаха по списъкъ поименно да се отдѣлятъ 10 души, които били наклеветени отъ сѫсѣднитѣ турци, главно отъ едно покръстено турче, което не бѣше помакъ, по име Сюлейманъ-ефенди отъ с. Теке (до Малъкъ Дервентъ), и отъ Хюсейнъ Налбантъ отъ село Балѫкая. Като подкараха 10-тѣ души да ги водятъ за с. Крушово, което бѣше воененъ центъръ съ меркезъ-командиръ, ужъ да ги сѫдятъ, единъ отъ тѣхъ, Димитъръ Стефановъ, се опиталъ да избѣга, и тѣ веднага го застрѣлили. Двамата отъ сѫщитѣ върнаха отъ пѫтя, именно Кръсто Митревъ и Ангелъ Дяковъ, да сѫбератъ пари — 500 лири, за да ги донесатъ въ Софлу, та да пусната другитѣ. Хората не бѣха богати; паритѣ се искаха общо отъ селото. Събрахме пари 300 наполеона и ги изпратихме. Между туй останалитѣ 7 души бѣха докарани и затворени въ Софлу. Когато се получиха паритѣ, пуснаха само трима: Иванъ Петровъ Калайджията, Милко Николовъ Налбантинъ и Георги Дяковъ Бояджията. Командирътъ въ Софлу имъ далъ писмо до полковника отъ 89 полкъ, който билъ въ с. Мандра, за да имъ даде войници та да ги заведатъ въ селото имъ. Далъ имъ войници, които при село Ахрян-бунаръ ги застрѣлили съ пушкитѣ си. Останалитѣ 4-ма въ затвора, именно Славилъ Ивановъ (55 год.), Георги Асърджиевъ, санитаренъ приставъ въ Софлу, Атанасъ Златанчевъ и Димитъръ, кехаята на селото, на втория день ги изкарали изъ затвора, завели ги въ Едекьой срещу Софлу и по нѣкой звѣрски начинъ ги избили, а може би и да са ги удавили въ Марица. За всѣкиго отъ тѣзи десетъ души сѫ изтъквали по една вина, напр. за Иванъ Калайджията, защото присѫтствувалъ при покръщението на турчето Сулейманъ. Въ сѫщность послѣдниять не билъ насила покръстенъ, а билъ уплашенъ, че ще го убиятъ, и затова се ухитрилъ та самъ пожелалъ да се покръсти. Ала сетнѣ, когато турцитѣ се възвърнаха, за да се оправдае, почна звѣрски да прѣслѣдва хората, които ужъ станали причина за това негово унижение. На други приписваха като вина, че сѫщия Сулейманъ го поздравявали\nна български съ „добро утро”. Трети се обвиняваха, че го подканяли да иде на черква. Вината на Славилъ Ивановъ била, че ужъ далъ калпакъ на единъ покръстенъ помакъ, слуга на Сюлеймана и пр. Избиването на споменатитѣ нещастници станало на 28 августъ.\n№ 33. Ученикътъ Димитъръ Христовъ отъ Каяджикъ, Софлийско, убитъ заедно съ баща си (къмъ стр. 170).\n№ 40. Славилъ Ставревъ отъ Малъкъ Дервентъ, отървалъ се отъ клането при Каяджикъ (кьмъ стр. 170 и 173).\nНа 27 августъ турцитѣ поискали писменно други 40 души. Отъ тѣхъ 10 души ги нѣмало въ селото — едни били по воденици, други овчари, трети по турска ангария — та арестували само останалитѣ 30 души, отъ които пуснали само трима, Сутриньта 27-тѣ затворени ги подкарали къмъ Софлу, ужъ да ги изслѣдватъ. По пѫтя свещеникътъ Иванъ Атанасовъ билъ изтезаванъ за подигравка: войницитѣ и офицеритѣ (отъ 89 турски полкъ, 2-ра рота) сѫ го товарили съ раницитѣ си, хвърляли сѫ му калимавката. Като заминали с. Каяджикъ, близу до това село отдѣлили 9 души заедно съ свещеника, и тамъ съ щикове ги убили, а именно: свещеника Иванъ Атанасовъ, Христо Гусевъ (35 г.) и сина му Димитъръ Христовъ (18 г.), ученикъ отъ 4. класъ на Одринската гимназия; Дяко Ралевъ (32 г.), Атанасъ Тодоровъ (36 г.), Нейко Ивановъ (55 г.), Христо Атанасовъ (30 г.), Иванъ Димитровъ (30 г.) и Славилъ Ставревъ. Подирниятъ сполучилъ да избѣга, слѣдъ като малко съ щика го засѣгнали въ бута. Стреляли подирѣ му, 20-тина войника го гонили, но най-сетнѣ се спрѣли да го гонятъ, когато се скрилъ въ една хвойна, а тѣ помислили, че далечъ е избѣгалъ та се върнали. Избѣгалиятъ Славилъ е зетъ на Димитъръ Трандафиловъ, който ми разказваше за тия събития. Отъ Славила сѫ узнали, какъ сѫ били избити другитѣ. Димитъръ Христовъ, ученикътъ, се молилъ на войницитѣ, да не го убиватъ, прѣгърщалъ ги, обѣщалъ, че ще се потурчи, писалъ на една книга по турски, за да видятъ, че знае турски, но нищо не помогнало. Сѫщиятъ ученикъ прѣзъ врѣме на българската окупация е билъ разсиленъ при телеграфопощенската станция въ Софлу (вж. снимка № 33).\nДругитѣ 18 души сѫ отведени по-надолу, къмъ Мандра, и тамъ сѫ били избити на двѣ мѣста. Убивали сѫ ги въ гората срѣщу Мандра. Единъ отъ тѣхъ, Георги Гюмушановъ Пехливана, много силенъ човѣкъ, се е борилъ; петима турци се мѫчили, докато го убиятъ. Викалъ много силно, та виковетѣ се слушали въ селото Мандра. Селяни отъ Мандра чули. Въ това врѣме минавали на близу българи, които се връщали\nотъ ангария, и тѣ сѫ чули викове. Турски войници, които сѫ били съ тѣхъ, питали ги: „Чувате ли нѣщо?” — а тѣ отговорили: „Хаиръ, — нищо не чуваме”. Виковетѣ били страшни. Убититѣ сѫ:\nГеорги Гюмушановъ (40 г.), Христо Попъ Пателовъ (60 г.), синъ му Георги (32 г.), Ангелъ Бъчваровъ (60 г.). Димитъръ Бѣлоповъ (58 г.), Тодоръ Гаджевъ (50 г.), Ангелъ Чобанъ Дяковъ (70 г.), Ангелъ Кутревъ (45 г.), Чанко Кутревъ (40 г.), Ставре Бъчваря (55 г.), — баща на избѣгалия Славилъ Ставревъ; Димитъръ Георгиевъ (35 г.), Василъ Димитровъ (38 г.), Иванъ Стефановъ (30 г.) и още трима, имената на които не можаха да ми кажатъ.\nСетнѣ турцитѣ захванали да грабятъ добитъкъ и да искатъ пари. Споменатиятъ Сюлейманъ поискалъ 300 наполеона, и ги взелъ. „Взе ги — продължи разказвачътъ — ужъ да ги занесе на командиря въ Софлу и на полковника, ужъ за да не искатъ вече пари отъ селото. Ала като се върна, поиска пакъ други пари за себе си, ужъ той ималъ загуби прѣзъ врѣме на първата война, български войници му били взели конь, тютюни и пр. Така той изтръгна още 188 наполеона”. Единъ отъ присѫтствуещитѣ селяни при разказа, а именно Георги Генчовъ, ми заяви, че той самъ далъ 150 наполеона, което потвърдиха другитѣ.\nВойницитѣ, които постоянно стояли въ селото, нощемъ ходѣли отъ кѫща на кѫща: „разцирикуваха женитѣ — безчестиха, за пари мѫчеха и жени и мѫже”. Всичко си дали сиромашкитѣ, но и това не стигнало. Дошелъ единъ „колъ-командиръ” (майоръ), който билъ началникъ на турската войска въ околностьта. Той поискалъ отъ селото 1000 лири! „Я селото ще ѝзколя, ще го изгоря, я паритѣ да ги съберете въ единъ часъ срокъ!” — казалъ той. — „Нели чухте, какъ изгорихъ селото Арнауткьой?” (въ Ортакьойско, 4 часа на сѣверозападъ отъ Малъкъ Дервентъ, вж. по горѣ стр. 21). „Слѣдъ тая страшна закана кметътъ и още четворица ние сбирахме отъ всички въ селото: отъ женитѣ ушници, нанизици и вече каквито златни пари и «банкоти», — каквито се лахаха (намѣриха) — всичко събрахме, и не ни остана врѣме да ги прѣброимъ колко сѫ, и кметътъ, по негово желание (за да не узнаятъ другитѣ офицери) тайно му ги прѣдаде. И неброени ги взелъ въ една кърпа, прѣхвърлилъ ги\nвъ своя кърпа и върналъ кърпата. И пакъ казалъ, че нѣмало колкото искалъ, та още да събираме, защото слѣдъ два дена щѣлъ да проводи юзбашията да ги вземе. Но вече никого не проводи”.\nПо послѣ пакъ войницитѣ продължавали да върлуватъ, да грабятъ и да обезчестяватъ\nТрѣбва да се спомене, че отначало, прѣди избиването на споменатитѣ хора отъ селото, турцитѣ поискали 500 пушки. Събрали селянитѣ срѣдъ село, наредени въ единъ редъ, а войницитѣ съ насочени въ грѫдитѣ имъ щикове искали да искаратъ исканитѣ пушки въ разстояние на единъ часъ. Слѣдъ много молби, да имъ се даде поне два дена срокъ, единъ юзбашия далъ срокъ единъ день, като взелъ отъ тѣхъ писменно задължение, че ще изпълнятъ заповѣдьта. Събрали до срока 30 пушки манлихери, маузерки, мартинки и други стари ловджийски пушки около 200, всичкото орѫжие, каквото се е намирало у тѣхъ. Селянитѣ имали дребенъ добитъкъ, овце, кози до 5000 глави, а едъръ — до 500. Хранитѣ — ечмикъ, жито обрашна, всичко туй взели турцитѣ и дори и 100-тина кола слама откарали въ Димотика. Взели имъ и колитѣ, 80 коли „желѣзни”, които стрували по шесть наполеона едната, а сѫщо тъй и десетина талиги. По-добрата покѫщнина имъ задигнали, особено чергитѣ и килимитѣ прибрали.\nТурската войска се изтеглила отъ селото на 25 септември. Тогава се узнало, че селото остава въ българска територия. Въпрѣки това пакъ дошли други турски войници, до 60 души, но не намѣрили вече хора въ селото: почти всички се били пръснали по гората, жени, дѣца, — голи, боси: едни бѣгали въ Софлу, други въ с. Мандрица. Останалитѣ въ селото 6 души били избити отъ башибозука: Георги Божиновъ, 60 год., Тодоръ Златичевъ, 65 год., Милко Радевъ, 40 год., Иванъ Милковъ, 35 год., Хрисъ Яновъ, 33 год. и Ангелъ Димитровъ, 18 г.\nОтъ женитѣ е убита една, защото защищавала дъщеря си отъ обезчестяване, именно жената на Яне Пармаковъ, а ранена е била по сѫщата причина Калина попъ Стоева. Голѣмитѣ страдания на женската челядь не сѫ за описване. Момитѣ и невѣститѣ, за да се опазятъ, нощно врѣме прѣкарвали по черницитѣ, по покривитѣ на кѫщитѣ и на таванитѣ.\nНай-наподирѣ, слѣдъ като втората войска прѣседѣла въ селото около една седмица и се изтеглила вънъ отъ него на половинъ часъ къмъ село Каяджикъ, дошли около 200 души „ахряни” (помаци) отъ селата Мерикосъ, Хибильево (Хебилкьой), Хаджиюренъ, Мусаджикъ и др. (Софлийска кааза). Тѣ се считали за „автономска войска”; тѣ сѫ, които бѣха убили 40-тѣ българи въ черквата въ Каяджикъ (вж. по-горѣ), та слѣдъ това дошли и въ Малъкъ Дервентъ да грабятъ и да го доунищожатъ. Въ солото тогава се случили двама „автономски” стражари отъ Софлу, гърци по име Паскалъ Костадиновъ и Стаматъ Димитровъ, приятели на Малодервентци, та тѣ на своя глава казали на помацитѣ, че ужъ имали заповѣдь отъ автономистския околийски началникъ въ Софлу, да не се изгаря това село. И тогава помацитѣ завили на горѣ къмъ селата си.\nСлѣдъ една седмица пристигнала и нашата войска, за да заеме мѣстата до новата граница.\nНа 22 юни 1914 година посѣтихъ Малъкъ Дервентъ. Слѣзохъ на гости у чорбаджи Никола Дяковъ. Селото бѣше се доста съвзело отъ страхотиитѣ, прѣживени прѣзъ миналото лѣто. При черквата, която се отличава съ хубава, висока камбанария, построена отдѣлно до черквата, нѣщо рѣдко у насъ, фотографирахъ въ двѣ групи народа. Отдѣлно снехъ Славилъ Ставревъ, който се бѣ отървалъ отъ клането, за което по-горѣ е разказано. Тукъ се случи единъ напетъ, юначенъ малоазийски българинъ, Маринъ Вълковъ, отъ с. Чаталъ (Мала Азия), бивши турски войникъ, а сега изселенъ въ България и още нигдѣ неустановенъ (вж. снимки № № 4, 37—40).\n№ 4. Маринъ Вълковъ отъ с. Чаталъ (Мала Азия), бѣжанецъ (къмъ стр. 173).\n№ 37. Българи отъ село Малъкъ Дервентъ (Софлийско, къмъ стр. 173).\n№ 38. Село Малъкъ Дервентъ, прѣдъ черквата съ високата камбанария (кьмъ стр. 173).\n№ 39. Чорбаджи Никола Дяковъ съ сѣмейството му въ с. Малъкъ Дервентъ (къмъ стр. 173).


Speedy и GeoPost получиха разрешение за сделка от КЗК - Money.bg\nSpeedy и GeoPost получиха разрешение за сделка от КЗК\nБългарската куриерска компания Speedy, втората най-голяма у нас по дял от приходите от пазара през 2019 г., скоро ще има нов собственик. В решение от 5 ноември т.г., публикувано в петък, Комисията за защита на конкуренцията (КЗК) одобрява без допълнителни условия придобиването на мажоритарен дял в родната компания от страна на френската GeoPost. За да бъде приключена сделката, е нужно и разрешение от Букурещ, тъй като двете компании работят и в северната ни съседка.\nИдеята за придобиването на мажоритарен дял съвсем не е нова. Тя бе оформена в споразумение още през 2014 г., когато Speedy придоби клоновете на GeoPost в България и Румъния, а френската компания получи 25% от капитала на българската компания. българския доставчик. Към днешна дата GeoPost притежава 25% от публичното дружество "Спиди" АД, а "Спиди Груп" АД - притежава 66,42%. Останалите са притежанието на миноритарни акционери.\nВ рамките на споразумението GeoPost, собственост на държавната Le Groupe La Poste, има право да упражни кол опция за придобиването на още 45% от акциите на българската компания, като така общият ѝ дял ще достигне 70%. Предвид факта, че Speedy е публично дружество, в рамките на две седмици след приключване на сделката, GeoPost може да отправи търгово предложение към останалите акционери и да изкупи техните акции. Засега няма индикации дали това ще се случи.\nВ момента акциите на българската Speedy се търгуват срещу 59 лева за брой, като така компанията е оценена на почти 320 млн. лв. От началото на годината цената им бележи ръст от 18%, при 25% срив на Sofix за същия период.\nИкономически новини / Компании / Сделки / Speedy и GeoPost получиха разрешение за сделка от КЗК


Sony Xperia Z1 Compact ремонт на телефон с повреден дисплей, батерия, софтуер на достъпни цени — Mobo.bg\nСервиз за Sony Xperia Z1 Compact (D5503)\nСпешно се нуждаете от ремонт на смартфона Sony Xperia Z1 Compact (D5503)? Търсите компания, където ще направят всичко без проблеми и трудности? Нашият сервиз е специализиран в ремонта на продуктите от известната японска компания – СОНИ. Ще възстановим работното състояние на вашия смартфон Sony Xperia Z1 Compact (D5503) за 15 минути (зависи от естеството и сложността на повредата, така че ще говорим индивидуално с всеки клиент)!\nКратки технически характеристики на Sony Xperia Z1 Compact (D5503)\nекран 4.3″, резолюция 1280×720;\nкамера 20.70 MP, автофокус;\nпамет 16 GВ, слот за карта памет;\n3G, 4G LTE, LTE-A, Wi-Fi, Bluetooth, NFC, GPS, GLONASS;\nбатерия с капацитет 2300 мАч;\nтегло 137 грама, ШхВхД 64.90x127x9.50 мм.\nКакви видове ремонти на смартфона Sony Xperia Z1 Compact (D5503) извършваме?\nПодмяна на повредения екран;\nСмяна на микрофон и говорители;\nОбновяване на фърмуера на вашия Sony Xperia Z1 Compact (D5503);\nПремахване на проблемите с поддръжката на сим-карта или карта с памет;\nСмяна на вибросигнал;\nПреодоляване на проблема с камерата и снимането;\nСмяна на шлейфа на бутоните и дисплея;\nПремахване на проблема с бутона за включване/изключване, регулиране силата на звука;\nНастройка на софтуера, отстраняване на „бъгове“ и нарушения в работата на смартфона;\nПремахване на всички последици от „попадания на вода“ и силни заливания.\nСмартфонът Sony Xperia Z1 Compact (D5503) бе наречен „малък“, но е създаден за хората, които са свикнали винаги да бъдат в контакт със света, които са готови да покоряват нови върхове и висоти, които обичат функционалността.\nКои характеристики на смартфона Sony Xperia Z1 Compact (D5503) привличат купувачите?\nУстройството се появи на пазара не много отдавна, но вече завоюва популярност сред младите хора, предприемачите, бизнесмените, представителите на по-възрастното поколение. Страхотна функционалност, красива обвивка с перфектен дизайн, която не може да не привлече вниманието. А когато се запознаем с устройството по-отблизо, тогава разбираме: този апарат е способен на нещо по-голямо. И много по-голямо, отколкото можете да си представите.\nНие напълно разбираме, че всяко устройство и всяка система може да се повреди. Но нашите майстори са готови в най-кратък период от време да възстановят работата на вашия смартфон. Свържете се с нас!


Рибарите чакат сафрид за 24 май - Труд\nСъбота 22.01.22 / 20:34\nСъбота / 22.01.2022 / 20:34 '; + $minutes; document.getElementById("time-item").innerHTML = datetime ;\nРибарите чакат сафрид за 24 май\nРибарите, които са били под карантина близо два месеца, се приготвят за голяма слука, веднъж щом сафридът се появи край Ахтопол.\nУловът с мрежи е забранен до петък\nВадят попчета с въдици след близо два месеца в изолация\nПри слънчевото пролетно време в неделя, рибарите от Бургаския залив, излязоха на първия си риболов с въдици след близо двумесечната изолация по хижите. “Над 10 лодки сме и сме застанали близо до квартал “Сарафово”. Има попчета”, казаха морските вълци. Рибата върви по 5-6 лева килограма на борсата, но те си я хващат предимно за собствена консумация. “Затъжили сме се за пресни попчета”, довериха рибарите.\nМорската вода още е студена - 13 градуса бе тя в ранния предиобед в неделя. До 15 май уловът на попчета с мрежи е забранен, а около 24 май трябва да се появи сафридът, прогнозират морските вълци. Лошото е, че тогава се появяват и раците, които късат мрежите им с острите си щипки, но това са рисковете на професията. Първо сафридът трябва да се появи край бреговете на Ахтопол, където са едни от най-опитните риболовци. Днес те коментираха, че още е рано и се приготвят за богата слука.\nСпоред рибари от Царево пък, сафридът се бави, защото водата не се е стоплила достатъчно. Щом пуснат мрежите за сафрид, вътре се очаква да се хване и скорпидът - една от деликатесните риби, които собствениците на крайбрежни кръчми изкупуват като топъл хляб. Макар да има отровни бодли, скорпидът е с много вкусно месо и е предпочитан от туристите. В ресторантите го приготвят предимно паниран.\nМорските вълци са обнадеждени, че ресторантите край вълните отварят и трудът им ще бъде възнаграден, ще успеят да продадат рибата си, а не да я замразят във фризерите, каквито бяха страховете им доскоро. Според тях, туристически сезон ще има, много българи ще дойдат край морето и “ще са петимни за прясна риба”, която неизменно върви със запотена бутилка бира, мастика или друго питие.


Модулна система Кевин на супер цена — TeMax.bg\nМебели за баня и огледала (76)\nПлажни стоки (117)\nНачало МЕБЕЛИ Модулни системи Модулна система "Кевин"\nМодулна система "Кевин"\nПолици - Част от модулна система "КЕВИН"\nГАРДЕРОБ - ЧАСТ ОТ МОДУЛНА СИСТЕМА "КЕВИН"\nВ категорията Модулна система „Кевин” ще откриете висок клас мебели, които са изключително подходящи при обзавеждането на детска стая. Не забравяйте, че това помещение е едно от най-важните и при подбора на мебели не бива да пестите както средства, така и въображение. Винаги купувайте най-доброто за своето дете, за да се чувство то бодро на следващия ден, заради приятния сън върху комфортно0 легло.\nКакво ще откриете в Модулна система „Кевин”?\nТук ще откриете легла, гардероби, полици, шкафове и други. Всички те са в една линия и при изработката им е спазвана една и съща концепция. Предлагаме ви да не губите време, а да побързате да превърнете детската стая на вашето съкровище в истински Рай, където да се забавлява със своите приятели.\nКачеството на мебелите е изключително високо, поради това, че в направата им са включени наистина висок клас материали, доказали своята издръжливост многократно. Ние знаем кое е най-доброто за вас и ви го предлагаме тук и сега. Селектирали сме единствено предложения, които са продукт на едни от най-известните марки в света.\nЗащо да си закупите модулна система „Кевин” от TeMax?\nРедица са предимствата, заради които да посетите нашия онлайн магазин и да прекарате дълго време на страницата. Разнообразието, което сме подготвили за своите клиенти, е едно от първите неща, които ще ви завладеят и няма да можете да им устоите. Освен това ние ви предлагаме мебели, които са разчупени и ще подчертаят по безупречен начин артистизма на вашето дете.\nАко се нуждаете от допълнителна консултация или имате каквито и да било запитвания, свързани с мебелите, то не се колебайте да се свържете със служители от онлайн магазина. Те са млади, амбициозни и добре информирани, притежават нужните познания и компетенции в тази сфера, за да ви помогнат да направите възможно най-правилния избор, така че крайният резултат да е безупречна детска стая, в която детето ви да прекарва часове наред.\nПРАХОСМУКАЧКА СУХО И МОКРО RAIDER 1250W\nТАПЕТ ХАРТИЯ РЕТРО\nТАПЕТ ХАРТИЯ ПИСМО


Французин и поляк спечелиха титлата на двойки във Варна – Тенис от България и Света\nФранцузинът Кенвтен Фийо и полякът Пьотр Матушевски спечелиха титлата на двойки на международния турнир по тенис във Варна. Надпреварата на червени кортове от сериите „Фючърс“ на ITF с награден фонд 15 хиляди долара се провежда на кортовете на ТК „Суперспорт“. Те победиха на финала поставените под номер 1 аржентинци Хуан Игнасио Галарса и Данте Хенаро с 6:1, 6:2.Фийо достигна и до мача за титлата на сингъл след успех на полуфиналите над Хуан Пабло Пас (Аржентина) с 6:2, 6:1.\nТака за трофея утре поставеният под номер 6 французин ще се изправи срещу четвъртия в схемата Галарса, който елиминира хърватския квалификант Карло Кранич с 6:1, 6:1 в другия полуфинал. _____Мобилната версия на Tennis24.bg (m.tennis24.\n13:30:20 © Тенис от България и Света 12-May-2021


Поредицата стартира на 16 януари в „България сутрин“\nПубликувана: 14 яну 2019 | 14:30\nКакви личности са скрити зад публичния образ на едни от най-известните и изявени българи? Отговор на този въпрос ще даде новата рубрика „Зад маската“ на Мария Папазова, която стартира в ефира на Bulgaria ON AIR. От 16 януари, всяка сряда, в сутрешния блок „България сутрин“ артисти, политици, лекари и обществени дейци ще разкриват личността, която се крие зад публичния им образ.\n„Зад маската” ще бъде разказ за човека, на когото се възхищаваме или когото всички познаваме, отвъд публичния му образ. Всички слагаме маска на работа - на неуморния професионалист, на непоклатимия паж, който ще запази самообладание дори в най-трудния момент, на лидера, който не губи битки. Това ще бъдат разкази за тишината след загасената лампа“, разкрива авторът на рубриката Мария Папазова.\nЗрителите на Bulgaria ON AIR познават Мария като политически репортер, който следи отблизо работата на парламента и политическите партии. Тя е част от Новините ON AIR от 2016 година, а преди това трупа опит в различни онлайн и печатни медии. Сега Мария влиза в ново амплоа, в което ще разкрива какви са успелите българи, извън медийния им образ.\nПървият гост в „Зад маската“ с Мария Папазова на 16 януари ще бъде музикалният директор и диригент в Илинойската филхармония Стилиян Киров. 34-годишният българин ще застане за първи път пред Софийската филхармония на 17 януари в зала България. Часове преди това, пред автора на рубриката Мария Папазова, той ще покаже кой е човекът зад славата и постиженията.\nНе пропускайте вълнуващите разкази от първо лице в „Зад маската“ с Мария Папазова, всяка сряда, от 16 януари, в „България сутрин“, по Bulgaria ON AIR.


Ученици събираха жълти стотинки, за да дарят медицинска апаратура - Добри практики - Бизнес - inews.bg\n19.06.2021 02:55 София 18°C\nУченици събираха жълти стотинки, за да дарят медицинска апаратура\nДарението включва инфузомат и две помпи от типа "перфузор"\nпо статията работи: Андриян Георгиев | 13.10.2011 | 18:27 3\nУченици от пловдивското СОУ "Св. Патриарх Евтимий" дариха днес (13 октомври) медицинска апаратура на Клиниката по детски и генетични заболявания на УМБАЛ "Св. Георги".\nАпаратурата е закупена със средства от акцията "Жълти стотинки - деца помагат на деца", която се организира от сдружение "Клуб милосърдие, съпричастност, напредък", уточни ръководителят на клиниката доц. Мирослава Бошева, цитирана от БТА.\nДарението включва инфузомат и две помпи от типа "перфузор" - за венозни вливания на разтвори и медикаменти.\nРъководителят на проекта Валя Минчева съобщи, че се провежда в седем града - Пловдив, София, Варна, Добрич, Бургас, Асеновград и Перущица, като са събрани общо 5 307 лв.\nВ дарителската кампания са се включили ученици и фирми. Средствата са набирани в пунктове, разположени в 31 училища, две детски градини и много магазини и аптеки.\nИнициативата се провежда за четвърта поредна година, като събирането на жълти монети ще продължи до 6 декември, като за това ще има разкрити пунктове в големите търговски центрове на изброените градове, каза Минчева.\nМедицинската апаратура е на стойност 4 767 лв., а разликата от 540 лв. ще бъде прибавена към средствата.\nПредвижда се с новите приходи да бъде закупен Холтер монитор - преносим медицински апарат за продължително мониториране на електрическата дейност на сърцето за период от 24 часа или повече.\n3 V D 14.10.2011 | 10:10\nБраво на децата! Нека сега се засрамят всички управляващи и заможни хора, които само се чудят кой по-нов модел кола да си купят. Децата за пореден път ни показват как трябва да се грижим едни за други. Сложиха ни в малкия си джоб!\n2 Живка Илиева 13.10.2011 | 18:57\nНямаме държава с приоритети като хората, която да влага средства в здравеопазване вместо да хрантути милицията и съдебната система, които и без това не си вършат работата. Непрекъснато текат акции за набиране на средства за лечение на хора в чужбина, а сега и за закупуване на апаратура. Въобще с нашите левчета се създава една паралелна система за здравеопазване. Постъпката на дечицата е похвална, но това не е тяхна работа!\n1 Георги Петров 13.10.2011 | 18:51\nА ако депутатите спрат да си купуват закуски докато са на работа съм сигурен, че ще може да се построи една нова болница с най-модерната апаратура в цял свят. Погледнете ги само какви стават с всеки изминал мандат и ми кажете дали греша в преценката си?!


Едностаен апартамент в София, Младост 4 - код на имота: 459600\nКод на имота: 459600\n* 0% КОМИСИОН ОТ КУПУВАЧА * ЦЕНИ НА ИНВЕСТИТОР * Светъл едностаен апартамент 48,27 кв.м с южно изложение, от които озеленена тераса 6,45 кв.м. с изглед към Витоша. Апартаментът е с остъклено предверие и складово помещение. Луксозна сграда с две подземни нива с гаражи по 13000€. Апартаментите се издават на шпакловка и замазка, с вътрешни интериорни и входна врата, ключове и контакти.\nМодерен комплекс от затворен тип разположен в София, Младост 4, в непосредствена близост с Бизнеспарка, метрото и Околовръстен път, осигуряващи директен достъп до по-голяма част от града.\nОбади се СЕГА и цитирай този код 459600.


Създаден с по-висока доза селен, Допелхерц актив Селен 100 депо е мощен антиоксидант, който подпомага имунната система. Неговото действие допринася за правилната функция на щитовидната жлеза и за доброто състояние на косата и ноктите. Освен това селенът е компонент на много ензими и е незаменим в редица метаболитни процеси. Важен е за нормалната сперматогенеза. Разработен на базата на специална производствена технология, която се състои от 2 различни таблетни слоя и действа на принципа на"бързо освобождаване на активните съставки", последвано от "удължено освобождаване на активните съставки". Предлага се в опаковка от 45 таблетки.\nДвуфазната система на таблетките:\nОсигурява постепенно освобождаване и пълно усвояване на активните съставки от организма.\n• През първата фаза селенът от 20 µg се освобождава бързо и може веднага да се използва от клетките.\n• През втората фаза Депо таблетката постепенно освобождава останалите 80 µg от селена, като осигурява на организма необходимите вещества през целия ден.\nСелен 100 µg 182%\n*Хранителни референтни стойности, съгласно\nРазгледайте и другите продукти от категорията Имуностимуланти за Възрастни. Регистрирайте се в нашата онлайн аптека и ще може да получавате седмичния ни бюлетин с актуални за сезона предложения, промоции и нови продукти на супер атрактивни цени. Ако имате нужда от консултация, насреща е квалифициран магистър-фармацевт, който може да ви насочи към продуктите, с които да постигнете желания ефект. Не се колебайте да оставите запитване по всяко едно време от денонощието. Ако поръчате продукти при определени условия получавате безплатна доставка, а повече информация може да получите в секцията Доставка.\nПриемайте по 1 таблетка дневно по време на хранене, с достатъчно течност. Да не се сдъвква.\nДа се съхранява на недостъпно за малки деца място при температура под 25 градуса! Не може да замести разнообразното и балансирано хранене и здравословния начин на живот. Да не се превишава препоръчаната дневна доза. Да не се приема в случай на свръхчувствителност към някоя от съставките на продукта. Ефектът от приема на този продукт може да варира при отделните потребители и не може да продължава неограничено дълго време. Продуктът е предназначен за лица над 18 годишна възраст. Ако имате сериозни оплаквания и/или такива, които не се подобряват с течение на времето, моля потърсете лекарска помощ!


ПОЕТ И ПРОРОК НА НАДЕЖДАТА - hkultura.com\nПОЕТ И ПРОРОК НА НАДЕЖДАТА\nгодина 2018 / брой 128, Лев А. Зандер\nНай-впечатляващото на този конгрес беше неговата тема – Надеждата.\nГоворейки за надеждата, ние обикновено я заменяме с предмета на надеждата. Ние говорим за това, на което се надяваме, което жадуваме, към което се стремим. А самата надежда отпада от мислите ни. Това е естествено и разбираемо. Понеже надеждата се появява тогава и там, където няма достатъчни основания за вярата, където мисълта изнемогва, където гласът се заменя с шепот, а волята – с въздишка. Ето защо и в църковните определения за надеждата няма почти нищо. „Чакам възкресение на мъртвите и живот в бъдещия век“ – това не е истина на вярата, а устрем, жадуване, предчувствие. Макар тези думи и да присъстват в Символа на вярата, но колко далеч са те по своя „стил“ от логически гравираните думи за Логоса: „Светлина от Светлина, Бог истинен от Бог истинен, Роден, Несътворен“.\nЗатова е толкова трудно да се говори за надеждата, за самата надежда. Защото тя е тайна на бъдещето, тайна на живота, самият живот. А животът е необясним и неизразим. Това е повей на Духа, „гласа му чуваш, но не знаеш, отде иде и накъде отива“(Иоан. 3:8).\nЧетейки Пеги, се питаш: къде той говори за Светия Дух? Бог Отец говори в неговите Мистерии – те са написани от името на Бог (това дръзновение да пишеш от името на Бога и Твореца Андре Русо сравнява с ветхозаветното „Биде върху мене ръката Господня“; ето защо той счита Пеги за пророк – в прекия и буквален смисъл на думата).\nЗа Пеги Христос е всичко. В страданието на човека (Le Mystère de la charité de Jeanne d'Arc ), в съдбините на света (Eve). А за Светия Дух – нито дума. И едва по-късно проумяваш, че за Духа така и трябва да се говори, без да Го назоваваш по име. Поет на живота, надеждата и нежността – Пеги винаги и във всичко е свидетел на Духа и това, което Духът създава в творението. Целият живот е откровение на Словото и явяване на Духа. „В начало“ Духът „се носеше над водата“ (в еврейския текст – топлеше тварта, както квачка мъти яйцата). Тук Духът е само жизнена сила – безлична и безименна – връзка на Твореца с творението. Това е първото явяване на Духа, първата Петдесетница.\nСлед това биологията (или по-точно биофанията – явяването на живота) е сменена от антропологията. Духът „говори чрез пророците“ (срв. Никейския символ, свидетелствата на самите пророци – Ис. 48:16, Иез. 2:2; 3:14…). Духът вдъхновява човека и човекът става проводник, вестител на Духа. Това е втората Петдесетница. Името на Духа все още е скрито и даровете Му не са пълни, но пророкът и онези, които го чуват, вече знаят, че това е Духът Господен, не безлична сила, но Ипостас – Разум и Воля.\nТретата Петдесетница е Въплъщението. Самият Дух не се въплъщава, но въплъщава Сина Божий. Той слиза върху Дева Мария и Тя става Божия Майка. Той слиза върху Богочовека Емануил-Иисус и Той става Христос. Тук ни е дадена тайнствената пълнота на даровете, явен ни е Самият Свети Дух като извършителната ипостас в Светата Троица. Той се явява, но не на всички. Само архангелът знае, че Светият Дух слиза върху Мария; само Йоан го вижда в образа на гълъб.\n„И явиха им се езици, като че огнени, които се разделяха, и се спряха по един на всекиго от тях. И всички се изпълниха с Дух Светий“ (Деян. 2:3-4). На празника Петдесетница в Православната църква се чете пророчеството на Иоил (2:28-32), същото, на което се позовава в деня Петдесетница апостол Петър. Но тук се изправяме пред следния въпрос: тези думи само към отминалия исторически ден на Петдесетница ли се отнасят, или ни говорят за нещо все още неявено, очаквано? Казано другояче: откровенията на Светия Дух вече в пълнота ли са дадени и представляват ли депозит на Църквата, или сме в правото си да жадуваме, очакваме и да се надяваме на нови откровения на Духа? Та нали Неговото Име и Лик все още не са ни явени. Ние познаваме Неговите дарове, по-често сме чували за Неговите Дарове (защото къде сега е всичко онова, за което говори Иоил?) – но лична среща с Ипостасата на Духа човек все още не е имал. Възможна ли е тя? Ще ни бъде ли дадена? Или лицето на Светия Дух завинаги ще си остане скрито и винаги само ще предполагаме личността на Утешителя чрез дара на утешението Му? Вярата нищо не казва за това. Но има надежда: надежда, че славното пришествие на Христос ще бъде и явяване на Светия Дух, че тайнствената дума Парусия се отнася и към Христос, и към Светия Дух, че в този ден на световната Петдесетница втората и третата ипостас на Пресветата Троица (откриващи безмерното богатство на природата на Отца и Неговото Царство, и Сила, и Слава) ще станат толкова близки на човека, колкото той в момента не може и да си представи… И това е преобразяването на света. Понеже в сегашното си състояние „светът не може да вмести Парусията; той се разгаря от нейното приближаване, разтапя се в нейния огън. Но цялата твар се вълнува и тръпне от приближаващия към нея Господ и този трепет я възпламенява. И това ще бъде явяване на Духа не само в огнени езици (които ограничават силата на огъня и по този начин опазват света „за огъня в деня на съда“, 2 Петр. 3:7), но в огъня на световния пожар, когато изгарящият огън ще се превърне в огън животворящ и преобразяващ и преминалата през този огън твар ще стане способна да види, срещне и приеме Господа: „още не е станало явно, какво ще бъдем“ (1 Иоан. 3:2).\nПолетът на надеждата обаче не спира дотук. Нейните крила ни носят още по-далече: там, където изнемогва не само словото, но и мисълта, където е възможна само плаха надежда, надежда за това, което е недостъпно за човешкия ум. (...)\n Andre Rousseaux. Le Prophete Peguy. I-II-III. Neuchatel 1942-1944, I, P.29.\n И ето, след това ще излея от Моя Дух върху всяка плът, и ще пророкуват синовете ви и дъщерите ви; старците ви ще сънуват сънища, и момците ви ще виждат видения. Също и върху роби и робини в ония дни ще излея от Моя Дух. И ще покажа личби на небе и земя: кръв, огън и стълбове дим. Слънцето ще се превърне в тъмнина, и месечината – в кръв, преди да настъпи денят Господен, велик и страшен. И тогава всеки, който призове името Господне, ще се спаси; защото на планина Сион и в Иерусалим ще бъде спасението, както казва Господ, и у останалите, които ще повика Господ (Иоил. 2:28-32).


Начало » Община » Стара Загора е включена в програмата на „Innovation Capital“ в търсене на предприемачи с идеи за бизнес\nпетък, юни 17, 2022, 16:54\nОтдел „Инвестиции“ на Община Стара Загора – Invest Stara Zagora, имат удоволствието да посрещнат Фонда за рисков капитал „Innovation Capital“ на 22 юни. Събитието е насочено към предприемачи и бизнес лидери не само от Стара Загора, но и от цялата страна. Инвестиционните мениджъри Явор Гочев и Кристиян Бегажев ще споделят повече информация за възможностите за финансиране, които Фонда предлага. Участниците във форума ще се запознаят с представители на местната екосистема и амбициозните бизнес лидери в града и ще споделят мнения относно идеите на предприемачите.\nМястото, на което ще се проведе събитието, е новооткритото споделено работно пространство Co-working space „The Lodge”, а началото е от 18:00 часа.\nПовече информация за събитието, както и регистрация за него – може да намерите на следния адрес: https://invest.starazagora.bg/en/news-and-events/stara-zagora-will-be-part-of-the-innovation-capital-program-in-search-of-entrepreneurs-with-business-ideas.\n« Много музика и безплатен градски тур този уикенд под липите\nТрети мастер клас събра старозагорски ученици по проект „Младите в атака“ »


28.05.2017 г. 17:22\n, видяна: 2329\nХристина Караколева е тазгодишната носителка на титлата "Царица на розата". Тя получи короната от миналогодишната "царица" Марина Свиленова на Празника на розата, който традиционно се проведе в Карлово. Кметът на Карлово Емил Кабаиванов пък връчи на красавицата статуетката "Златната роза", изработена от 24-каратово злато, символ на Карлово.\nФолклорни и кукерски състави от населените места в общината посрещнаха Царицата на розата, която пристигна с файтон. В ритуалния розобер пък редом с местните хора и гости от различни краища на страната се включиха и туристи от Япония, Китай, Холандия, Испания и Италия.\nПразникът продължи на площад "20 юли" с шествие на Царицата на розата и военен духов оркестър при 61-ва Стрямска механизирана бригада. На празненството присъства и вицепрезидентът Илияна Йотова, която получи за спомен символа на града - истинска позлатена роза.\nСнимка: ©Маргарита Жилова\nЕтикети: Карлово роза Царица на розата Празник на розата розобер маслодайна роза царица


време за прогноза 21 март 2022 2022-03-21 2022-03-21 2022-03-21 https://www.burgas-reporter.comhttps://burgas-reporter.com/rails/active_storage/representations/eyJfcmFpbHMiOnsibWVzc2FnZSI6IkJBaHBBbjE3IiwiZXhwIjpudWxsLCJwdXIiOiJibG9iX2lkIn19--72475e97cf02d4b3cc581880d8944c325681240d/eyJfcmFpbHMiOnsibWVzc2FnZSI6IkJBaDdCam9MY21WemFYcGxTU0lNTkRBd2VETXdNQVk2QmtWVSIsImV4cCI6bnVsbCwicHVyIjoidmFyaWF0aW9uIn19--3b7d5ce51832c59b94b910e1c0fe2c5ac43fca4b/20170819_065410.jpg Krasimir Kaludov\nУрокът на Карло Анчелоти след една тежка футболна загуба\nБарселона победи Реал Мадрид насред стадион „Сантяго Бернабео“ с 4:0, но можеше да бъде още по-лошо. Беше кошмар за мадридистите.\nНякога назад във времето президентът на "Реал" Мадрид Сантяго Бернабео казал за екипа на отбора си „Това е бяла фланелка. Може да е пропита с пот, покрита с кал, дори с кръв, но никога с позор“.\nВидяхме как играчите покриха фланелките си с пот, кал и кръв срещу Пари Сен Жермен, но в Ел Класико се случи друго.\n„Кралете“ на всичко отгоре бяха с черни, а не с бели фланелки при позорната си загуба слещу каталунците. Същите тези каталунци, които победиха наскоро за Суперкупата на Испания.\nКакто и да е. Има такива мачове.\nВ това дерби Барселона игра феноменално, а треньорът им Шави е невероятен. Заслужено победиха и очароваха отново всички футболни фенове по света.\nДа не говорим за изумителния Педри, който има всички данни да се превърне в супер звезда на световния футбол. . Още на европейското първенство показа своя огромен талант. На Олимпиадата също. А няма дори 20 години. Пък каталунците имат и младока Гави, който е също смайващо добър.\nСъщевременно "белите" с черни екипи бяха неузнаваеми. В защита Карвахал, Алаба, Милитао и Начо бяха като с дръпнати ръчни спирачки, в средата на терена Крос и Каземиро бяха прегазени, а Родриго и Винисиус в предни позиции бяха много бледи. Единствено Феде Велверде игра на високо ниво. Куртоа също. А Модрич беше безсилен да покрие всички пробойни. Все пак гони 37 години.\nСлед загубата с 0:4 треньорът на Реал Мадрид Карло Анчелоти беше обвинен, че е сложил Модрич да играе като „фалшива девятка“ и по този начин напълно е изгубил контрола върху средната линия. Пак му припомниха, че на пейката стои Еден Азар, че там е закотвил Иско и Лука Йович...\nПо повод на критиките за тактическата постройка и изобщо за провеждането на мача татко Карло заяви "Това беше моя грешка и не се срамувам да я призная. Извиних се на играчите ми заради моята грешка"\nНяма мрънкане, няма обвинения срещу съдията, няма оплаквания. Поемане на отговорност, признаване на вина за грешни решения и толкоз. Но затова татко Карло е велик треньор и страхотен човек.\nИ в този момент се сетих за обяснението на Стойчо Младенов за това, че не можел да направи омлет без хубави яйца, демек в ЦСКА не разполагал с добри играчи и затова мачът срещу Царско село завършил 0:0. Подобни обяснения даде и след загубата от Ботев Пловдив.\nКаква разлика в подхода, каква разлика в манталитета.\nНикога няма да забравя как преди години румънският треньор Михай Стойкица водеше Литекс и загуби срещу Левски в Ловеч, май с 3:4. След мача журналистите го попитаха кой е виновен за загубата и очакваха да каже "Съдията е виновен", а г-н Стойкица отговори "Аз съм виновен, аз взех грешни решения". Репортерите се вцепениха и нямаха повече въпроси. Стойкица беше уволнен. Не ставаше явно за нашето първенство.\nНе става дума само за футбола. В политиката, в културата, в икономиката...навсякъде.\nУ нас почти няма хора на ръководни длъжности, които да имат силата да кажат „Сгреших. Взех неправилно решение. Грешката е моя, съжалявам“. Опитвам се да се сетя за някой такъв, но няма.\nНяма, бе. Със свещ да ги дириш, няма.\nЖивеем в страна от безгрешници, в която адът, това са другите. Грешниците и виновниците са винаги другите.\nА Карло Анчелоти ще вземе най-вероятно шампионска титла с пети отбор. До момента го е правил с Челси, Пари Сен Жермен, Милан и Байерн Мюнхен. Изправен е пред същата възможност с Реал Мадрид.\nТова е той. Татко Карло.\nДнес ще бъде слънчево, но студено. Типична бургаска първа пролет, нали. От североизток ще духа хладен вятър. Максималните температури в Бургас и в региона ще достигнат 7 градуса.


Американската спортист Лайла Али - световно известен представител на бокса на жените. По време на кариерата си (1999-2007), тя е носител на някои от най-известните личности в бокса на жените, той напуска спорта с резултат 24-0. Али се появи по телевизията и фитнес експерт в новинарските програми, участник на "Танцуващи със звездите" и съосновател на American Gladiators.\nБиография Лайла Али е много богата на различни събития. Тя - дъщеря на легендарния боксьор Мохамед Али и третата му съпруга Вероника Porsche Али. Роден 30 декември, 1977 в Маями Бийч, Флорида. Прозвището на спортистите - "Смъдене Bee". Нейната височина - 178 см, тегло - 75 кг.\nАли е израснал в Южна Калифорния заедно с родителите си и по-голяма сестра Ханой. След бурен период на юношеството, включително времето в центъра на задържане на непълнолетни, тя получава диплома по бизнес мениджмънт в Колежа на Санта Моника. Маникюрист работил по време на посещението на училище, а след това проведе собственото си ноктите салон. По-късно тя припомни, че го вдъхнови да клас боксови събития по телевизията между женски боксьор Кристи Мартин и Диърдри Gogarty през 1996.\nПрофесионална Лайла Али в боксов дебют се състоя когато тя е била 21 на 8 октомври 1999 година. Тя излезе срещу април Фаулър. Лейла лесно почука opponentku си 31 секунди след началото на първия рунд.\nОбикновено, битка, в която участваха начинаещ, без аматьорски опит (Али) срещу друг новак (Fowler), който загуби с нокаут в само про борбата, не излиза извън интереса на местния вестник.\nНо дебютното представяне на 21-годишната Лейла, един от деветте деца на Мохамед Али, е привлякла вниманието на пресата, както и журналисти от цял свят са се присъединили към 3000 фенове в щата Ню Йорк, за да го освети. Мохамед Али - един от най-известните хора в света, които са признати на всеки континент и във всяка култура. Историята на неговия живот излиза извън бокса, здравни въпроси, повдигнати са важни въпроси, свързани с безопасността на бокса. Когато една от дъщерите му избра пръстен, това беше нов повод за медиите обърна внимание на бокса на жените.\nПрез следващите осем години, тя е изправена пред много водещи представители на бокса на жените. През 2001 г. печели Jakko Фрейзър Лида, дъщеря на боксьор Джо Фрейзър. От уважение към старата конкуренция между бащите на две жени Боят таксува като "Али срещу Фрейзър IV".\nПрез 2002 г. той става шампион супер средна категория от Международната асоциация Бокс, Международната асоциация на Бокс за жени и жените Международната федерация по бокс. Две години по-късно той добавя международна титла в тежка категория разделение.\nпоследната битка Лайла Али се проведе на 3 февруари 2007 г. в Йоханесбург, Южна Африка. Почука Гуендолин О'Нийл в първия кръг, завършвайки кариерата си с рекорд от 24-0, в това число е постигнато 21 нокаут победа.\nЛейла също се утвърди като медиен личност. През 2002 г. тя публикува мотивационно мемоари "Постигане! Търсене сила, дух и личната си сила. " През 2007 г. публикува серия от клипове от известния боксьор Шугър Рей Леонард, той е действал като експерт по фитнес и уелнес в сутрешния блок на CBS. Тя също се яви по телевизията по време на сезона на "Танцуващи със звездите на ABC" 2007. През 2008 г., съсобственик на NBC телевизионно предаване "American Gladiators" с борец Хълк Хоган. Участвал е в звездите на конкурса печелят Stripes на NBC (2012 г.) и в момента е един от водещите на програма Everyday Health на ABC и председател на Фондация Спорт на жените.\nЛайла Али е бил женен два пъти. Първият й брак с боксов промоутър Джони "Яхя" Маклейн през 2000 г. завършва с развод през 2005 г. През 2007 г. тя се омъжва за пенсиониран NFL играч Къртис Конуей. Двойката има две деца, син Къртис Мохамед (роден 2010 г.) и дъщеря Сидни (роден през 2011 г.). Съпругът й също има двама сина и една дъщеря от предишен брак. В момента Лайла Али, децата и съпругът й живеят в Лос Анджелис.\nЛейла - постоянен участник на новата спортна програма Sports Network "Трябва да поговорим", която е единствена по рода си в историята на спортно предаване.\nлюбовник готвене, Лейла-рано се появи в канала за предаване на известния Food Network нарязани, който печели два пъти. Запазване на страстта си към готвенето, е бил водещ на Late Night готвач борба, вълнуващо кулинарно шоу, което се излъчва в продължение на няколко сезона в FYI мрежа. Тя също се появява в най-различни кулинарни програми на Рейчъл Рей и дъвчете, е участвал в дневния токшоу Стив Харви. През есента на 2017 Лейла издаде своя готварска книга.\nПрез 2012 г., когато на жените по бокс за първи път са включени в Олимпийските игри, Лейла стана първата жена в историята, който е работил коментатор боксови мачове за NBC Sports. В продължение на две последователни години, от създаването през 2015 г. е избрана за домакин на първите някога телевизионни награди ESPN Sports хуманитарните Награди.\nактивност, благотворителност и бизнес\nЛейла - бивш президент на спортен фондация на жените, неправителствена организация, която се поддържа от някои от най-великите спортисти в света. Благодарение на активната му позиция като насърчава създаването на равнопоставеност на жените в професионалния спорт свят, разработване на програми, които насърчават младите жени да бъдат сигурни, здрави и силни в този спорт. Винаги се стреми да насърчи и други да живеят активно, Лайла Али се е явил като гост-звезда на популярния фитнес предаването "Най-големият губещ". Също така, защото на страстта си към активен начин на живот и желание да го споделите с всичките си последователи, тя започна да управляват свой собствен блог Лайла Али Lifestyle, което редовно публикува фитнес съвети, рецепти и идеи "Направи си сам" съветите на брака и семейството и повече.\nБлагодарение на своя начин на живот върху снимката Лайла Али винаги изглежда безупречно.\nДобре известен личност и довереник, тя е поръчителят на големи марки като Subway и Кол. Също така наскоро пусна линия на инструменти за оформяне на косата с помощта на горещи инструменти, филиал на продукти за коса Елена от Троя. Тя е член и на благотворителните организации, като например Feeding America и мир за деца. Много се гордея с работата, която е направил от името на Американската стоматологична асоциация, която осигурява публична информация за здравето на децата.\nFilms Лейла Али\nТой е играл важна роля в комедийния сериал "Истинските холивудски съпрузи." През 2014 г. тя прави своя дебют в една от главните роли трилър "Възходът на Сокола" като противоположност на героя на бойните изкуства звезда Майкъл Джей Уайт.\nМайк Тайсън: височина, тегло, интересни факти и биография на боксьор\nДоминик Хашек: биография, спортна кариера\nВ Афганистан, намерих едно момче с родилно петно във формата на картата на страната